
Hyrje nga Nicolao Merker 
Përmbajtja e leksioneve të 1794-s 


Leksioni i parë trajton një temë që është tashmë 
familjare për Fichte-n e 1794-s. Ideja që “destinacioni i 
njeriut” ishte një përkryerje etike që procedon në pafundësi, 
dhe në të cilin shfaqet detyra që i imponohet njeriut nga 
njohja morale, do të përbëjë tashmë fillin udhëheqës tek 
Hakmarrja dhe tek Kontributi. Optika specifike përmes të 
cilës e zhvillon Fichte këtu këtë ide, ka të bëjë me faktin 
se bartësi i vetëdijes ndaj kësaj instance është intelektuali, 
d.m.th. filozofi që e ka të qartë rolin e rëndësishëm që 
i takon “Unit të kulluar”, “anës shpirtërore të njeriut”, 
në punën € mundimshme dhe të gjatë për të modeluar 
“Jo-Uninv”, realitetin e jashtëm, sipas nevojave universale 
të “Unit”. Ky është një atavizëm voluntarist nga ana e 
Fichte-s plotësisht i zhytur në ideologjinë borgjeze të 
ndryshimit të reales, të cilën revolucioni francez e shpalli 
me një fuqi të jashtëzakonshme. 

Leksioni i dytë është i përqendruar në dy ide: njeriu 
nuk është një qenie e izoluar, por është lidhu në një raport 
të ngushtë me të gjithë të ngjashmit e tij, qenie këto 
racionale të barabarta me 'të, dhe që terreni i këtij raporti 
është shoqëria. “Quaj shoqëri — saktëson Fichte — raportin 
reciprok të qenieve racionale”. Nga kjo rridhte një vlerësim 
shumë i lartë ndaj shoqërisë civile, vend ky i zhvillimit i të 
gjitha fakulteteve njerëzore, dhe një konceptim relativizues 
historicist ndaj sferës politike, i institucioneve shtetërore, 
të cilat ose janë funksionale për të pranuar, interpretuar 

dhe zgjidhur kërkesat që vijnë nga shoqëria civile, ose 
përndryshe vlera e tyre është me Zero. Nga ana tjetër, jo 
institucionet politike, por strukturat e shoqërisë civile 
janë vendi parësor ku shkëmbimi reciprok i ideve, aftësive, 
talenteve dhe dhuntive ndërmjet individëve nxjerr në pah 
faktin që përmes gjithë këtyre raporteve ndërnjerëzore lind, 
“me anë të shoqërisë, një përkryerje e llojit”, një fuqizim 
kolektiv i fakulteteve njerëzore. “Zembreku kryesor i 
përbashkët” i këtij “ingranimi reciprok universal rrotëzash 
të pafundme” është liria: ajo që duhet t'i lejojë çdo individi 
të ushtrojë dhe zhvillojë në “një harmoni të bukur” me çdo 
të ngjashëm të tij të gjitha fakultetet e veta. 

Nëleksionine tretë Fichte esheston temën e intelektualit 
në një vlerësim socio-filozofik të përgjithshëm që lidhet 
me “shtresat” që përbëjnë shoqërinë civile. Filozofi niset 
nga konstatimi se intelektuali, përveçse se është pjesë e 
shoqërisë, “është në të njëjtën kohë një anëtar i një shtrese 
të veçantë të pranishme në të”, më pas ligjërimi zgjerohet 
dhe ai pyet pse formohen “shtresa shoqërore” ndërmjet 
njerëzve. Ekzistenca e shtresave të pabarabarta ndërmjet 
tyre, kjo pabarazi faktike, a nuk përbën kundërshti ndoshta 
në kuadrin e vlerave të një “barazie të plotë” të të gjithë 
anëtarëve të shoqërisë” Sipas Fichte-s kjo është një 
kontradiktë vetëm në dukje. 

Duke vendosur premisën, se shoqëria është vendi ku 
vepra kolektive dhe e gjithanshme e talenteve dhe aftësive 
të anëtarëve integron në dobi të të gjithëve “formimin 
e njëanshëm që natyra i ka dhënë individit”, atëherë 
çdo anëtar i veçantë ka për detyrë të specializohet në 
veprimtarinë e tij të veçantë, për të cilën ndjehet i aftë, 
e që duke e ushtruar atë me kompetencë, do të mund “të 
paguajë borxhin që ka kundrejt shoqërisë”, ose një gjë € 

tillë t'i lejojë atij të bashkojë në të mirat e gjithanshme 
ushtrimin e një specializimi të njëanshëm. Parë në këtë 
optikë, “shtresa” është bashkësia e atyre që ushtrojnë një prej 
shumë veprimtarive të veçanta produktive të mundshme. 
Por duhet, tek Fichte i cili aspiron ide demokratike, që 
vendosja e individit në njërën prej këtyre shtresave të vijë 
nga zgjedhja e tij e lirë. 

Në këtë kontekst, shtresës së intelektualëve i takon një 
detyrë specifike, të cilën Fichte e trajton nëleksionin e katërt. 
Shoqëria kështu siç është, sidomos në Gjermani, ende e 
robëruar nën hekurat tëhuajëzuese të regjimit të vjetër, nuk 
favorizon aspak atë “zhvillimin dhe përmbushjen” uniforme 
të “zë gjitha nevojave” dhe “talenteve” që duhet të përbënte 
sipas Fichte-s qëllimin përfundimtar të komunitetit 
njerëzor. Të themelosh një shkencë të shoqërisë — apo një 
njohje të aftësive dhe nevojave të njeriut, e cila në kuadrin 
e njohjes teorike bashkon njohuritë e përshtatshme duke 
treguar mjetet praktike për të ndërtuar një shoqëri të tillë 
në përmasën e njeriut — bëhet një domosdoshmëri në radhë 
të parë etike, një imperativ moral. Shtresa që duhet të 
merret me këtë shkencë, madje t'i përkushtohet asaj, është 
ajo e intelektualëve. Vepra e tyre — nëse ajo ushtrohet në 
simbiozë me qëllimin përfundimtar të çdo individi dhe me 
atë të shoqërisë në tërësinë e saj, e që është “përsosja etike 
e njeriut marrë në tërë kompleksitetin e tij” — trumbetohet 
nga Fichte me një theks entuziast dhe prekës. 

Këtu merr shkas një polemikë me Rousseau-in, e cila 
do të zhvillohet në leksionin e pestë. Jo me Rousseau- 
in e Kontratës shoqërore, idetë politike e të cilit kishin 
shërbyer si një burim i vlefshëm frymëzimi për Fichte-n e 
shkrimeve të 1793-shit në mbrojtje të revolucionit francez, 
por me Roussea-in e Ligjërimit mbi shkencat dhe artet. 





ai 


6 NICOLAO MERKER 


Aty filozofi gjenevian ia faturonte kulturës përgjegjësinë 
më të madhe të të këqijave morale dhe shoqërore që ' 
shqetësojnë njerëzimin. Përkundrazi, sipas Fichte-s. 
kultivimi jo vetëm që është qëllimi moralisht pozitiv i çdo . 
veprimtarie njerëzore, por ai i bënte apel intelektualëve, ' 
pra shtesës së specializuar të punëtorëve të kulturës, që ta 
lartësonin shoqërinë në një nivel superior dhe të tregonin, 
“si edukatorë të njerëzimit” që ishin, edhe mjetet praktike 
për të eliminuar shtrembërimet, unanimisht dhe moralisht 
tëhuajëzuese, të shoqërisë aktuale. Kështu, nuk është vetëm . 
tek denoncimi i të këqijave shoqërore me të cilat Fichte , 
nuk pajtohet me Rousseau-in. Ai është dakord me këtë 
përshkrim të këtij të fundit. Mospajtimi shfaqet në lidhje ' 

I 


I 

me rregullimet dhe zgjidhjet që duhen dhënë. . 

Fichte e interpreton Rousseau-in sipas një modeli, i cili 
ishte tepër i përhapur në shek. XVIII, objektivisht të gabuar, 
sepse është i njëanshëm, i cili shihte te zgjidhja rusoiane 
vetëm idenë e rikthimit të mirëfilltë tek “njeriu i natyrës”, 
tek vlerat parësore të ndjeshmërisë dhe spontanitetit, të 
ndjenjës dhe instinktit, të cilat i kundërvihen radikalisht 
“kulturës” së arsyes. Fichte sugjeron një integrim dialektik 
të “natyrës” dhe “kulturës”, të spontanitetit të ndjenjave dhe 
të racionalitetit, sepse në ndërtimin e shoqërisë borgjeze, 
e cila u hap me revolucionin francez, duhej të viheshin në 
lëvizje të gjitha instrumentet, si fakultetet ndjesore ashtu 
edhe ato racionale. 

Pa dashur të mposhtë Rousseau-in, kujtimin e të cilit 
al e ngre në qiell, Fichte sugjeron një objektiv që shkon 
përtej Rousseau-it. Rousseau-i “veproi pa i thërritur 
të tjerët në veprim”, e tija ishte një protestë individuale 
kundër të këqijave të shoqërisë. Tani, në një atmosferë 
tjetër dhe të ndryshme historike, e ndezur nga viti francez 

1789, nevojitet për transformimin e ekzistueses, - d.m.th. i 
regjimit të vjetër feudal dhe absolut,- një veprim kolektiv, 
i organizuar, në të cilin intelektualët janë timonierët, 
pararoja e masave. 


Nicolao Merker 


JOHAN G. FICHTE 

Parathënie 


Këto leksione u mbajtën, gjatë semestrit veror që sapo 
kaloi, përpara një numri të konsiderueshëm të studentëve 
tanë. Ato përbëjnë shenjën parë për një vepër më të gjerë, të 
cilën autori synon ta përmbushë dhe t'ia paraqesë publikut 
në kohën e duhur. Por një rrethanë e jashtme, që nuk ka 
të bëjë as me ndonjë vlerësim korrekt, dhe as me ndonjë 
përvetësim të saktë të këtyre faqeve, e ka detyruar autorin 
t'i publikojë veç e veç këto pesë leksione të para, pikërisht 
në formën në të cilën i ka ligjëruar ato, pa u ndryshuar 
as edhe një fjalë të vetme. Një gjë e tillë mund të bëjë të 
falen parregullsitë e shumta që gjenden në mënyrën e të 
shprehurit të autorit. Duke qenë i zënë me punë të tjera, 
autori nuk ka mundur t'u japë këtyre shkrimeve të shpejta 
formën e përkryer dhe përfundimtare që do të dëshironte 
t'u jepte. Në kuadrin e diksionit një gjë e tillë nuk përbën 
problem falë artit të ligjërimit. Nga ana tjetër, ofrimi i një 
botimi të rishikuar dhe korrekt binte ndesh me një prej 
qëllimeve dytësore që vepra propozon. 

Në këto leksione parashtrohen një sërë pohimesh që 
jo të gjithë lexuesve kanë për t'u pëlqyer, por autori nuk 
duhet kritikuar për këtë. Ai, në kërkimet e tija, nuk është 
nisur nga fakti nëse diçka pëlqehet apo jo, por nga fakti 
nëse ajo i korrespondon të vërtetës. Autori e ka thënë në 
mënyrën më të mirë që ka mundur, atë që ka mëtuar për të 
vërtetë, në bazë të aftësisë së tij për të argumentuar. 

Por përveç lexuesve të këtij lloji, që kanë arsyet e tyre për 
t'ikonsideruarsi të papëlqyeshme gjërat që janë thënë, mund 

të ketë të tjerë që t'i konsiderojnë thjesht si të padobishme, 
qoftë sepse ato mund të mos jenë të realizueshme, qoftë 
sepse në botën reale, ashtu siç na paraqitet kjo e fundit, 
nuk do t'i korrespondonin asgjëje. Madje ka shumë 
mundësi që kjo vepër të gjykohet pikërisht në këtë mënyrë 
nga pjesa më e madhe e publikut, i cili sidoqoftë përbëhet 
nga njerëz të ndershëm, të drejtë dhe të matur. Në fakt, për 
sa kohë që e pranojmë si të pamohueshëm faktin se në të 
gjitha epokat ata që ishin në gjendje të ngriheshin drejt një 
bote ideale përbënin gjithmonë pakicën, kurrë si në ditët e 
sotme, për arsye që mund të kalohen në heshtje, kjo pakicë 
nuk ka qenë ndonjëherë kaq e ngushtë. Ndërsa, duke pasur 
parasysh rrethin fenomenal që përvoja e zakonshme skicon 
rrotull nesh, sot meditohet në mënyrë më autonome dhe 
gjykohet më me saktësi në shkallën më të madhe që mund 
të jetë parë ndonjë herë, ndërkohë shumica e njerëzve 
është plotësisht e mbështjellë nga injoranca dhe bëhet si e 
verbuar sapo që i duhet ta tejkalojë qoftë dhe një pëllëmbë 
të vetme rrethin në fjalë. Nëse është e pamundur të nxisësh 
tek ata shkëndijën që karakterizon gjeniun superior, 
atëherë duhet t'i lësh të qëndrojnë qetësisht tek ky rreth, 
brenda të cilit ata janë të dobishëm dhe të domosdoshëm, 
por gjithmonë vetëm brenda këtij rrethi. Por ata do të 
bënin një gabim të madh nëse, për shkak të paaftësisë së 
tyre për t'u ngritur më lart, do të kërkonin madje ta ulnin 
gjithçka në nivelin e tyre, duke pretenduar për shembull që 
të gjithë librat të mund të përdoreshin si një libër kuzhine, 
një manual aritmetik, ose si një rregullore shërbimi, dhe të 
Zhvlerësonin çdo gjë që nuk mund të utilitarizohet në këtë 
mënyrë. 

Që idealet është e pamundur të përshfaqen në botën 

reale, këtë e dimë po aq mirë sa ata', dhe ndoshta edhe më 
mirë se ata. Ne kufizohemi në pohimin se realiteti duhet të 
gjykohet duke u nisur nga idealet dhe të modifikohet nga 
ata që ndihen të aftë për ta bërë këtë. Edhe nëse supozojmë 
se njerëzit e zakonshëm nuk do të bindeshin për një gjë 
të tillë, sidoqoftë, duke pasur parasysh atë çfarë ata janë, 
pak gjë kishin për të humbur, ndërsa njerëzimi nuk do të 
humbiste asgjë. Nga kjo bëhet i qartë fakti, se atyre nuk 
mund t'u besohet një projekt i orientuar drejt përkryerjes 
së llojit njerëzor. Njerëzimi do ta ndjekë rrugën e tij në 
të kundërt. Natyra dashamirëse i ruajtë ata, dhe u dhëntë 
atëherë kur duhet shiun dhe dritën e diellit, u dhëntë një 
ushqim të mjaftueshëm dhe një jetë të qetë vegjetative, 
dhe veç kësaj edhe mendime inteligjentel 


Jenë, dita e Shën Mikelit, 1794 





1 Me termin “ata” në këtë rast Fichte i referohet të 
ashtuquajturve “njerëz të zakonshëm”, për të cilët ka folur më 
sipër. (shën. i përkth.) 

JOHAN G. FICHTE 

Leksioni i parë 
Mbi destinacionin e njeriut në vetvete 


Qëllimi i leksioneve që po nis sot, është pjesërisht i 
njohur për ju. Do të doja të jepja një përgjigje, ose më saktë, 
do të doja t'ju shtyja ju, zotërinjtë e mi, t'u përgjigjeshit 
pyetjeve në vijim: cili është misioni i intelektualit” cili 
është raporti i tij si me totalitetin e llojit njerëzor ashtu 
dhe me shtresa të ndryshme të shoqërisë njerëzore” me 
çfarë mjetesh mundet ai të realizojë me siguri të plotë 
misionin e tij sublim” 

Intelektuali është i tillë vetëm nëse shihet në raport me 
njerëzit e tjerë që nuk janë intelektualë. Kështu, koncepti i 
tij rrjedh nga një përballje, nga një referim ndaj shoqërisë, 
term ky i fundit me të cilin nuk duhet të nënkuptohet 
vetëm Shteti, po aq sa dhe në raport me një agregat 
njerëzish të arsyeshëm që jetojnë pranë njëri-tjetrit dhe që 
për këtë arsye gjenden në raport reciprok me njëri-tjetrin. 

Misioni i intelektualit, si i tillë, është i konceptueshëm 
vetëm në rrethin e shoqërisë, e kështu, zgjidhja e çështjes 
rreth destinacionit të intelektualit presupozon zgjidhjen e 
një tjetër çështjeje, më saktë të kësaj: cili është destinacioni 
i njeriut në shoqëri” 

Përgjigjja ndaj kësaj pyetje presupozon, nga ana e saj, 

nevojën për t'iu përgjigjur një çështjeje edhe më parësore: 
asaj se cili është destinacioni i njeriut në vetvete, domethënë 
i njeriut për aq sa ai konsiderohet si i tillë, vetëm mbi 
bazën e konceptit të njeriut në përgjithësi, i marrë në 
vetvete pavarësisht çdo relacioni që jo domosdoshmërisht 
përfshihet në konceptin e tij. 

Pa pasur nevojë të paraqes prova, unë mund të pohoj atë 
që për pjesën më të madhe tuajën është tashmë evidente 
prej shumë kohësh dhe që të tjerë e kanë paralajmëruar 
në mënyrë të errët por jo më pak të fortë. Pra, mund të 
pohoj se e gjithë filozofia, i gjithë mendimi dhe shkenca e 
njeriut, të gjithë studimet e juaja, dhe veçanërisht gjithçka 
që unë mund t'iu parashtroj, nuk mund të kenë qëllim 
tjetër veçse t'i përgjigjen çështjeve të sipërpërmendura, dhe 
veçanërisht asaj të fundit që është dhe më e rëndësishmja 
prej tyre: cili është destinacioni i njeriut në përgjithësi, dhe 
përmes çfarë mjetesh ai mund ta realizojë atë në mënyrën 
më të sigurt. 

Filozofia në totalitetin e vet, dhe këtu bëhet fjalë për 
një filozofi solide dhe shteruese, është në të vërtetë, në mos 
presupozimi i nevojshëm për mundësinë e perceptimit të 
një destinacioni të tillë, të paktën një studim i qartë i tij, 
një studim i pastër dhe i plotë. Ky destinacion i njeriut në 
vetvete është në të njëjtën kohë argumenti i leksioneve të 
mia të sotme. Mund ta keni vënë re shumë mirë, zotërinjtë 
e mi, faktin se atë çfarë unë kam për të thënë mbi këtë 
argument nuk mund ta deduktoj plotësisht prej themeleve 
të tij për arsye kohe. Kjo mund të tentohet të bëhet vetëm 
nëse mua më ka shkrepur në kokë t'i nxjerrë fundin gjithë 
filozofisë brenda një ore, Por, unë mund të vazhdoj më tej 
duke u mbështetur në ndjesinë tuaj. 

Ju e shihni njëkohësisht se çështja të cilës kërkoj t'i 

përgjigjem në leksionet e mia publike, domethënë ajo në 
lidhje me misionin e intelektualit — me një fjalë, çështja e 
njeriut në kuptimin e vërtetë të fjalës, gjë që do të trajtohet 
kur t'i vijë radha — përfaqëson gëllimin final të të gjithë 
hetimit filozofik, ashtu siç në të njëjtën kohë çështja rreth 
destinacionit të njeriut në përgjithësi (me zgjidhjen e 
së cilës unë merrem në kursin tim të leksioneve private, 
por që sot do të limitohem duke e prekur shkurtimisht) 
përfaqëson për 'të detyrën e parë. Po i vihem tani çështjes 
në fjalë. 

Ajo që është ana shpirtërore e njeriut, Uni i kulluar, 
i parë thjesht dhe vetëm në vetvete, i izoluar, dhe 
pavarësisht nga çdo raport me çfarëdo gjëje të jashtme me 
të: pikërisht kjo është një çështje pa zgjidhje, madje, ajo 
përmban një kontradiktë të brendshme. Në fakt, nuk është 
e vërtetë se Uni është një produkt i Jo-Unit (me këtë të 
fundit nënkuptoj çdo gjë që konceptohet sikur ekziston 
jashtë Unit, si diçka e ndarë prej tij dhe e kundërvendosur 
ndaj tij), e ritheksoj se nuk është e vërtetë që Uni është 
një produkt i Jo-Unit: një tezë e tillë do të ishte shprehje 
e një materializmi trascendental pa asnjë racionalitet. Por 
është sigurisht e vërtetë — dhe do të demonstrohet me 
kujdes në momentin e duhur — që Uni nuk bëhet kurrë 
i ndërgjegjshëm për vetveten, dhe as që mund të bëhet, 
vetëm se falë caqeve të tij empirike, të cilat presupozojnë 
domosdoshmërisht ekzistencën e diçkaje të jashtme në 
raport me Unin. Edhe trupii njeriut, të cilin ai e konsideron 
Si trupin e vet, është diçka e jashtme në raport me Unin. 
Nëse do ta linim mënjanë këtë lidhje njeriu nuk do të ishte 
më njeri, por diçka që do të ishte e pamundur të kapej 
përmes mendimit, gjithmonë nëse mund të konsiderohet 
si diçka ajo që nuk mund të mendohet. 





16 JOHAN G. FICHTE 


Me analizu njeriun në vetvete, të izoluar, nuk do të 
thotë me e konsideru atë si një Unë të kulluar, pavarësisht 
çdo relacioni me çfarëdo gjëje jashtë Unit të tij të kulluar, 
por do të thotë thjesht ta konsiderosh jashtë çdo raporti 
me qenic racionale të ngjashme me ttë. Cili është atëherë 
destinacioni i njeriut, nëse e konceptojmë atë në këtë 
mënyrë” Cila është veçantia e tij si njeri, duke e menduar 
sipas konceptit të tij, që nuk gjendet tek Jo- Njeriu ndërmjet 
qenieve të tjera që njohim” Çfarë e dallon atë nga të gjitha 
qeniet e tjera që njohim, të cilat nuk i përkufizojmë si 
njerëz 

Më duhet ta marr shtysën nga diçka pozitive, dhe 
duke qenë se nga pozitat ku gjendem nuk mund të nisem 
nga aksioma pozitive absolute (domethënë nga teza: 
Unë jam), atëherë më duhet të formuloj një tjetër formë 
hipoteze. Aksioma tjetër, e cila është e pranishme në 
shpirtin njerëzor në mënyrë të përhershme, përfaqëson 
rezultatin final e të gjithë shkencës filozofike, e që është e 
demonstruar në mënyrë rigoroze, dhe me anë të saj do të 
siguroj një demonstrim të saktë në leksionet e mia private. 
Teza është kjo: supozojmë se njeriu posedon arsyen dhe 
se ai është në raport me veten qëllimi i vetes, domethënë 
se ai nuk ekziston sepse duhet të ekzistojë diçka tjetër, 
por përkundrazi, ekziston thjesht për faktin se ai duhet 
të ekzistojë. Qenia e tij e mirëfilltë përbën qëllimin e 
fundmë të qenies së tij, ose € thënë ndryshe, nuk mund 
të kërkohet asnjë qëllim tjetër në qenien e tij pa rënë në 
kontradiktë me këtë që thamë. Ai është sepse është. Kjo 
karakteristikë e qenies absolute, e qenies për vetveten, 
përfaqëson karakterin e saj të veçantë dhe destinacionin 
e saj, atëherë kur konsiderohet vetëm dhe ekskluzivisht si 
një qenie racionale, 

Por njeriut nuk i përket vetëm qenia absolute, qenia e 
kulluar dhe e thjeshtë. I përkasin edhe kufizimet e veçanta 
të kësaj qenicje: ai jo vetëm është, por është gjithashtu edhe 
diçka, nuk limitohet të pohojë: unë jam, por shton edhe: 
unë jam ky ose ai. Njeriu në përgjithësi është sigurisht një 
qenie racionale: por kur ai është diçka e përcaktuar, atëherë 
çfarë i bie të jetë” Kjo është çështja me të cilën duhet të 
përballemi. 

Ajo çfarë ai është, nuk vjen thjesht si rezultat i faktit të 
të qenit, por për faktin se Aa diçka jashtë tij. Vetndërgjegjja 
empirike, ose vetëdija rreth një përcaktimi të çfarëdoshëm 
që është i pranishëm tek ne, nuk është e mundur nëse nuk 
presupozohet një Jo-Unë, gjë kjo që e kemi parë edhe më 
sipër dhe që do ta trajtojmë kur t'i vijë koha. Ky Jo-Unë 
duhet të veprojë mbi kapacitetin perceptiv të njeriut që ne 
e quajmë ndijim. Kështu, në qoftë se njeriu është diçka, ai 
është pikërisht një qenie ndijimore. Nga ana tjetër, duke 
pasur parasysh atë që u tha më lartë, del se njeriu është në 
të njëjtën kohë një qenie racionale dhe se ana e tij racionale 
nuk duhet të dominohet nga ajo ndijimore, përkundrazi, 
këto të dyja duhet të jenë në kohezion me njëra-tjetrën. 
Në funksion të kësaj lidhjeje teza e sipërpërmendur: njeriu 
është sepse është, transformohet në këtë të fundit: njeriu 
duhet të jetë ai që është, thjesht për faktin se ai është. E thënë 
ndryshe, gjithçka që njeriu është duhet t'i referohet Unit 
të tij të kulluar, unitetit të tij të mirëfilltë, gjithçka që ai 
është, duhet të jetë e tillë për faktin se ai është një Unë, 
dhe ajo çfarë ai, duke qenë një Unë, nuk mund të jetë, 
duhet që në përgjithësi të mos ekzistojë fare. Kjo formulë 
që për momentin është ende e errët, do të qartësohet 
shumë shpejt. 


kë së pë . një 
Uni 1 kulluar paraqitet, vetëm ÇË SULEJHANI nj 

kundërvënie ndaj Jo-Unit, i cili ka si tipar dallues 
shumësinë. , Prandaj Uni i kulluar përfytyrohet si një 
identitet i plotë dhe absolut me vetveten, ai është gjithmonë 
Unë dhe Identitar dhe kurrë diçka tjetëry Si pasojë e 
kësaj, formula e sipërpërmendur mund të shpjegohet 
edhe kështu: njeriu duhet të jetë gjithmonë në përputhje 
me vetveten, nuk duhet kurrë të bjerë në kontradiktë me 
vetveten YVeçanërisht, Uni i kulluar nuk mund të gjendet 
kurrë në kontradiktë me vetveten, përderisa në brendësi 
të tij nuk mund të ketë shumësi, duke qenë se ai është 
Unë dhe Identitar.Por Uni empirik, i përcaktueshëm dhe 
i përcaktuar me ankrre gjërave që janë jashtë tij, mund të 
bjerë në kontradiktë me vetveten.jSa herë që ky i fundit 
bie në kontradiktë me vetveten, kjo na bën të kuptojmë që 
ai nuk i është i përcaktuar sipas formës së Unit të kulluar, 
domethënë se ai nuk përcaktohet nga vetvetja, por përmes 
gjërave të jashtme. Por, nuk duhet të jetë kështu, përderisa 
kemi thënë që njeriu është qëllimi i vetvetes Ai duhet të 
përcaktojë vetveten dhe jo të përcaktohet prej diçkaje që 
është e jashtme: ai duhet me qenë ai që është sepse don me 
qenë, dhe sepse duhet të dojë. Unit empirik duhet t'i jepet 
një urdhër që të konceptohej si përjetësisht i vlefshëm. 
Kështu unë mund — dhe këtë po e bëj shkarazi e për arsye 
të caktuara — të shpreh parimin themeltar të moralit 
përmes formulës së mëtejshme: Vepro në atë mënyrë që të 
mund ta konceptosh maksimën e vullnetit tënd si një ligj 
të përjetshëm për ty.” 


2 Kjo maksimë e Fichte-s tingëllon si e ngjashme me atë të Kantit, 
e cila është pak a shumë kështu: “Vepro në atë mënyrë që maksi 

ma e vullnetit tënd të mund të vlejë gjithmonë e në çdo kohë si 
parim i një legjislacioni universal”. Pavarësisht nga ngjashmëria në 
dukje, këto formula nuk janë e njëjta gjë, pasi në rastin e Kantit 

Përcaktimi përfundimtar i gjithë qenieve racionale 
të Yundme është të qenit absolutisht unik, një identitet 
konstant, një përputhje e plotë me vetveten. )Ky identitet 
absolut është forma, madje forma e vetme, e Unit të kulluar: 
ose më saktë, është pikërisht në bazë të mendueshmërisë së 
këtij identiteti që shprehja e asaj forme bëhet e njohshme. 
Kështu, ky përcaktim që mund të konceptohet si themel 
i përjetshëm është në përputhje me formën e kulluar 
të Unit. Një gjë e tillë nuk duhet kuptuar në mënyrë të 
pjesshme dhe të njëanshme. Nuk është vetëm vullneti ai 
që duhet të jetë në përputhje konstante me vetveten: i 
tillë është argumenti i rrafshit moral. Në të kundërt, të 
gjitha forcat e njeriut, - që në vetvete përbëjnë një forcë 
unitare dhe janë të dallueshme nga njëra-tjetra vetëm kur 
u drejtohen objekteve të ndryshme - pra, të gjitha këto 
forca, duhet të ndërthuren në një identitet absolut dhe të 
jenë në përputhje ndërmjet tyre. 

Por kufizimet empirike të Unit tonë nuk varen, të 





kriter moral bëhet komunitarja (e nënkuptuar në termin e “legjis- 
lacionit universal”), e cila shpallet njëkohësisht edhe si objektivi 
themelor i veprimtarisë së vullnetshme, ndërsa në rastin e Fichte- 
s jepet si kriter moral raporti i unit me vetveten dhe veprimtaria 
e vullnetshme është çështje e kohezionit vetjak të unit. Nëse tek 
formula kantiane veprimtaria e vullnetshme na jepet në kuadrin e 
një trascendence komunitare, tek formula fihteane ajo na jepet në 
kuadrin e një imanence egocentrike. Sidoqoftë, kjo “imanencë ego- 
centrike” është vetëm një pikënisje postulative etike e përkohshme, 
pasi më tej Fichte i largohet asaj duke qenë se ai propozon idenë e 
një etike që mund të ekzistojë vetëm e dimensionuar mbi një truall 
historiko-politik dhe jo si e mëvetësuar, që do të thotë, se komu- 
nitarja shfaqet në mendimin fihteian në terrenin historiko-politik 
dhe jo në atë etik si në rastin e Kantit. (shën. i përkth.) 

n më të madhe të tyre nga nc, por nga 
htë nesh. Sigurisht — siç do të tregohet 
vullneti është absolutisht 


paktën në pjesë 
diçka që është jas 
më qartë në një moment tjetër — € ' 
i lirë në lidhje me gjëra që kanë të bëjnë me sferën c tij, apo 
me rrethin e atyre objekteve të cilave ai mund t'iu referohet 
menjëherë sapo që ato të jenë bërë të njohura për njeriun. 
Por, në të kundërt, ai varet nga gjërat që janë të jashtme 
ndaj Unit, dhe karakteristika specifike e këtyre gjërave nuk 
është aspak identiteti por shumësia. Nëse edhe në këtë rast 
Uni duhet të jetë gjithmonë në përputhje me vetveten, 
atëherë ai duhet të kërkojë të reagojë në mënyrë imediate 
mbi gjëra të tilla nga të cilat varet perceptimi ndjesor dhe 
përfytyrimi i njeriut. Njeriu duhet të kërkojë t'i modifikojë 
këto gjëra, dhe t'i bëjë të përputhen me formën e Unit të 
tij, në mënyrë që edhe përshfaqja e tyre, në masën në të 
cilën ajo varet nga struktura e tyre, të përputhet me këtë 
formë. Ky modifikim i gjërave, në formën që ato duhet të 
marrin mbi bazën e koncepteve të nevojshme që ne kemi 
për “to, nuk është i mundur vetëm me anë të vullnetit. 
Përkundrazi, për ta bërë këtë duhet një aftësi e caktuar që 
përftohet dhe zhvillohet përmes të ushtruarit. 

Veç kësaj — ajo çfarë është më e rëndësishme — edhe 
Uni ynë i kufizuar empirikisht përfton modifikime të 
caktuara si rezultat i vërshimit të pandalshëm të gjërave, 
ndaj të cilave e lëshojmë veten kur arsyeja jonë nuk është 
ende zgjuar nga gjumi. Këto janë modifikime që është, 
e pamundur t'i koordinosh sipas formës së Unit tonë të 
kulluar duke qenë sc vijnë nga gjëra të jashtme. Për t'i) 
çrrënjosur këto të fundit dhe për të rifituar formën tonë 
të kulluar origjinare, vetëm vullneti nuk është përsëri 1 
mjaftueshëm dhe kemi nevojë edhe në këtë rast për atë 
aftësinë që përftohet dhe zhvillohet përmes të ushtruarit. 

Përftimi i kësaj aftësie, kërkon të shtypë dhe çrrënjos 
prirjet tona personale të gabuara që janë formuar përpara 
zgjimit të arsyes sonë dhe të vetëdijes rreth autonomisë 
sonë, kërkon të modifikojë gjërat e jashtme dhe t'i 
transformojë ato sipas koncepteve tona: përftimi i kësaj 
aftësie, quhet Aulturë, dhe e tillë konsiderohet gjithashtu 
dhe niveli i caktuar në të cilin mbërrihet tek kjo aftësi. 
Kultura ndahet vetëm përmes niveleve të veta, të cilat 
janë të shumta. Ajo është mjeti i vetëm dhe më i lartë 
për të arritur qëllimin final të njeriut, që është përputhja 
e tij me vetveten, për aq sa ai konsiderohet si një qenie 
ndjesore racionale. Ndërsa kur njeriu konsiderohet si një 





3 Kjo fjali është tepër e rëndësishme për të kuptuar dallimin e 
qëndrimit të Fichtes nga ai i Dekartit në lidhje me konceptin € 
arsyes si veti ontologjike e njerëzores. Pavarësisht se tek Fichte, 
ashtu si edhe tek Dekarti, arsyeja na jepet si një atribut specifik i 
njerëzores përmes një ontologjie egocentrike të një Uni që kërkon 
të afirmojë vetveten përmes mendimit që ka për veten, sidoqoftë 
tek Fichte kemi një dalje nga qerthulli egocentrik kartezian. Kjo 
“dalje” shprehet pikërisht në konceptin e kulturës, sipas të cilit 
arsyeja njerëzore nuk është një specifikë ontologjike e “llojit 
njeri”, sepse ajo është një kultivim në kuadrin e komunitares, pra 
është një konstruksion po aq saç rezulton të jetë konstruksion edhe 
vetë “lloji njeri” i konceptuar si forma racionale e të qenit. Nëse për 


grekët do të jetë polisi (si komunitet politik), trualli i sendërtimit 


të njerëzores, për gjermanët do të jetë kultura (si komunitet etnik), 


trualli i sendërtimit të njerëzores. Është pikërisht në kontekstin e 
kësaj të fundit që kultivohet edhe niveli më i lartë i njerëzores: 
subjektiviteti, i cili na jepet tek Fichte përmes konceptit të Unit. Kjo 
tregon, se në këtë pikë largimi i Fichte-s nga paradigma komunitare 
e Kantit është shumë më i vogël se sa largimi i tij nga paradigma e 
vetmisë egocentrike të Dekartit. (shën. i përkth.) 

qenie thjesht dhe vetëm ndiesore, atëherë vetë kultura 
bëhet qëllimi final. Ndjeshmëria' duhet edukuar: ky është 
maksimumi që mund të kërkohet prej kulturës. 

Rezultati final i asaj që është thënë deri më tani 
është si vijon: qëllimi final dhe më i lartë i njeriut është 
përputhja e tij e përkryer me vetveten — për aq sa ai mund 
të përputhet me vetveten — dhe përputhja e gjithë gjërave 
të jashtme ndaj tij me konceptet e nevojshme dhe praktike 
që ai mbart në vetvete (ose më saktë, me konceptet që 
përcaktojnë se si duhet të jenë gjërat). Kjo përputhje është 
në përgjithësi, për ta thënë me terminologjinë e filozofisë 
kritike, ajo që Kanti e quan e mira më e lartë: e mira më e 
lartë që në vetvete, siç del nga sa u tha më sipër, nuk është 
aspak e ndarë në dy pjesë, por është absolutisht unike: ajo 
është përputhja e plotë e një qenieje racionale me vetveten. Në 
raport me një qenie racionale që varet nga gjërat e jashtme, 
ajo mund të konceptohet sipas një aspekti të dyfishtë: ose 
si një përputhje e zë dashurit me idenë e një vullneti që ka 


4 Me termin “ndjeshmëri” duhet nënkuptuar aktiviteti ndijimor, 
d.m.th. aktiviteti shqisor, i cili do të paraqitet në këtë përkthim 
herë përmes termit të “ndjesisë” e herë përmes termit të “ndijimit”. 
Ky ekuivocitet terminologjik është zgjedhur për të mos dëmtuar 
estetikën e artikulimit gjuhësor përmes fjalësh të shpikura, siç mund 
të ishte për shembull termi “ndijimësi”, i cili mund të përdorej në 
vend të termit “ndjeshmëri”. (shën. i përkth.) 

“5 Këtu bëhet fjalë për aktin e të dashurit (d.m.th. të duash, osë 
me dasht), ku ky akt është atribut i vullnetit, gjë kjo, që gjuha 
shqipe nuk të lë ta kuptosh etimologjikisht, pasi folja “dua” dhe 
emri “vullnet” nuk kanë asnjë lidhje terminologjike, ndërkohë që 
në gjermanisht kemi ngjashmëri në strukturën terminologjike të të 
dyjave: vvollen (dua) dhe vville (vullnet): e njëjta gjë vlen dhe pë 
latinishten: volere dhe volonta. (shën. i përkth.) 

vlerë të përjetshme,dhe kjo është e mira morale: ose si një 
përputhje e gjësë jashtë nesh me vullnetin tonë (sigurisht që 
këtu bëhet fjalë për vullnetin tonë racional), dhe kjo është 
lumturia. Pra, nuk është aspak e vërtetë që njeriu shtyhet 
drejt të mirës etike nga dëshira për lumturi: përkundrazi, 
vetë koncepti i lumturisë, dhe dëshira për 'të, zhvillohen 
pavarësisht nga natyra etike e njeriut. Kështu, nuk është e 
vërtetë se ajo që na bën të lumtur është e mirë, përkundrazi: 
vetëm ajo që është e mirë na bën të lumtur. Pa dimensionin 
etik nuk është e mundur asnjë lumturi. Sigurisht që pa 
këtë dimension, dhe ndonjëherë në kundërshtim me të, 
janë të mundura disa përvoja të pëlqyeshme, dhe arsyen 
për këtë do ta shohim kur t'i vijë koha: por këto përvoja 
nuk përbëjnë lumturinë, dhe madje shpesh herë bien në 
kundërshtim me të. 

Qëllimi final i njeriut është të nënshtrojë çdo gjë që 
nuk përmban racionalitet dhe ta zotërojë atë lirisht sipas 
ligjit të tij. Ky qëllim final është plotësisht i paarritshëm 
dhe duhet të mbetet i paarritshëm, përndryshe njeriu do të 
pushonte së qeni njeri dhe do të bëhej Zot. Është pjesë e 
vetë konceptit të njeriut fakti që qëllimi i tij përfundimtar 
të jetë i paarritshëm, që ecja e tij në këtë drejtim të jetë 
pafund. Kështu, destinacioni i njeriut nuk është arritja e 
këtij qëllimi. Ai duhet dhe, në të njëjtën kohë, mund t'i 
afrohet gjithmonë e më shumë këtij qëllimi: prandaj të 
afruarit pafund ndaj këtij qëllimi përbën destinacionin e tij 
të vërtetë si njeri, domethënë si një qenie racionale por në 
të njëjtën kohë dhe qenie e fundme, si qenie ndijimore por 
edhe e lirë. Nëse tashmë përputhjen e plotë me vetveten e 
quajmë përkryerje në kuptimin e mirëfilltë të fjalës, atëherë 
përkryerja është vërtet qëllimi më i lartë dhe i paarritshëm i 
njeriut, dhe destinacioni i tij është një përkryerje e pafundme. 

Njeriu ekziston për t'u përmirësuar gjithmonë e më shumë 
nga pikëpamja morale dhe për ti bërë më të mira gjërat 
që e rrethojnë: si në sferën ndijimore, ashtu edhe, nëse e 
shohim atë në kuadrin e rrethit shoqëror, nga pikëpamja 
etike, për ta bërë veten, duke vepruar kështu, gjithmonë e 
më të lumtur. 

Ky është destinacioni i njeriut për aq sa ai konceptohet 
si i izoluar, domethënë pavarësisht nga çfarëdolloj raporti 
me qenie racionale të ngjashme me të. Por ne nuk jetojmë 
të izoluar, megjithëse në leksionin e sotëm unë nuk mund 
të bëj objekt të analizave të mia lidhjen universale që 
ekziston ndërmjet qenieve racionale, sidoqoftë më duhet 
t'i hedh një sy kësaj lidhjeje të veçantë që pikërisht sot jam 
duke vendosur me ju, Zotërinjtë e mi. Destinacioni sublim 
për të cilin iu fola shkurtimisht, është fakti për të cilin dua 
të bëj të ndërgjegjshëm shumë të rinj që janë plot shpresë, 
një gjë e tillë është pikërisht ajo që do të doja ta propozoja 
si qëllim absolut dhe si udhërrëfyes konstant të jetës së tyre. 
Të rinj të destinuar me vullnetin e tyre, për aq sa iu takon, 
të reagojnë në mënyrë të vendosur mbi njerëzimin, për të 
përhapur në të ardhmen në një rreze pak a shumë të gjerë 
kulturën që kanë përftuar këtu, si me anë të mësimit, ashtu 
dhe me anë të veprimit- apo me të dyja këto instrumente 
së bashku- me qëllim për t'u ngritur në mënyrë mirëbërëse 
në një nivel të lartë kulturor në krahasim rrënjën tonë të 
përbashkët të sivëllezërve njerëz. Të rinj, përmes edukimit 
të të cilëve unë mund të edukoj ndoshta miliona njerëz që 
ende nuk kanë lindur. 

Nëse disa prej jush kanë krijuar për mua bindjen 
be so 
e E e e TË DËR atë qëlliain në E 

im dhe të mësimit tim me synimit 

për t'i shërbyer progresit të kulturës dhe emancipimit 
të njerëzimit dhe të juajit së bashku me ata që ju do të 
keni të bëni, dhe nëse disa prej jush janë bindur se unë 
e konsideroj të kotë çdo filozofi dhe çdo shkencë që nuk 
synon këtë qëllim: nëse do të keni krijuar këtë ide për mua, 
atëherë vërtetë do guxoja t'ju thosha që e keni përvetësuar 
plotësisht qëllimin tim. Shkalla deri në të cilën aftësitë 
e mia do të arrijnë t'i përgjigjen kësaj dëshire, nuk varet 
vetëm nga unë. Ajo varet gjithashtu dhe nga rrethana 
që nuk i kemi ne në dorë. Pjesërisht varet edhe nga ju, 
zotërinjtë e mi, nga vëmendja për të cilën do t'u lutesha 
të tregonit ndaj meje, nga vendosmëria juaj, tek e cila kam 
plotësisht besim: nga besimi juaj ndaj meje, për të cilin 
jam i ndërgjegjshëm dhe që do të kërkoj t'i përgjigjem me 


veprën time. 

Leksioni i dytë 


Mbi destinacionin e njeriut në shoqëri 


Ekzistojnë një sërë çështjesh parësore të cilave 
filozofia duhet t'u përgjigjet, në mënyrë që ajo të mund 
të bëhet shkencë apo doktrinë e shkencës: çështje këto që 
 dogmatikët, të cilët ndihen të sigurt për çdo gjë, i kanë 
harruar dhe që me të cilat skeptiku guxon të përballet duke 
marrë përsipër rrezikun të akuzohet për irracionalizëm ose 
dashakeqësi, apo edhe për të dyja njëkohësisht. 

Është detyra ime, duke pasur parasysh që unë nuk dua 
të tregohem sipërfaqësor dhe të trajtoj në një mënyrë të 
zbrazët çështje për të cilat mëtoj se i njoh pak thellë, - dhe 
duke pasur gjithashtu parasysh që unë nuk dua të fsheh 
dhe të kaloj në heshtje vështirësi që i shoh mirë - pra, po 
thosha se është detyra ime që në këto leksione publike 
të kufizohem duke i prekur kalimthi dhe pa i studiuar 
plotësisht, disa çështje me të cilat pothuajse askush nuk 
është përballur ende, duke qenë kështu i rrezikuar të 
keqkuptohem apo të keqinterpretohem, se dua të jap vetëm 
këshilla për një refleksion më të thellë dhe udhëzime për një 
studim të mëtejshëm, ndërkohë që faktikisht do të doja ta 
analizoja të gjithë çështjen nga fillimi deri në fund. PË 
do të dyshoja, zotërinjtë e mi, që ndërmjet jush gjenden 


shumë prej atyre “filozofëve popullorë” që i zgjidhin me 

lehtësi të gjitha vështirësitë, pa u lodhur dhe pa reflektuar, 
me ndihmën e intelektit të tyre njerëzor që ata e quajnë “të 
shëndetshëm”, atëherë një gjë € tillë do më bënte të hipja 
në këtë katedër duke u dridhur. 

Këtyre çështjeve u përkasin veçanërisht dy çështjet 
në vijim, të cilat, nëse nuk do të merrnin përgjigje, do ta 
bënin të pamundur çdo të drejtë natyrore të themeluar 
racionalisht. Në radhë të parë është kjo: mbi ç'parim e 
përkufizon njeriu një pjesë të caktuar të botës fizike si 
trupin e fj” Dhe, për më tepër: pse ai e konsideron këtë 
trup si diçka që i përket Unit të tij, ndërkohë që trupi dhe 
Uni janë në kundërvënie me njëri-tjetrin” Mandej kemi 
çështjen e dytë: si arrin njeriu të pranojë se ekzistojnë, 
jashtë tij, qenie të ngjashme me të, që ai i pranon si të tilla, 
ndërkohë që këto qenie nuk janë të dhëna në mënyrë të 
drejtpërdrejtë në vetëdijesimin e tij” 

Sot kam marrë përsipër të përcaktoj destinacionin e 
njeriut në shoqëri, dhe zgjidhja e këtij problemi presupozon 
përgjigjen ndaj pyetjes së dytë. Quaj shoqëri lidhjen 
reciproke të qenieve racionale. Koncepti i shoqërisë është 
i pamundur pa premisën që jashtë nesh ekzistojnë realisht 
qenie racionale, dhe pa shenjat dalluese karakteristike 
falë të cilave mund t'i shquajmë këto qenie nga gjithë të 
tjerat që nuk janë të pajisura me arsye dhe që kështu nuk 
mund të bëjnë pjesë në një shoqëri. Si mbërrijmë tek ky 
presupozim” Cilat janë shenjat karakteristiket Kjo është 
çështja, të cilës do t'i përgjigjem së pari. 

. “Ne përftojmë përmes përvojës si ekzistencën e jashtme 
të qenieve racionale të ngjashme me ne, ashtu edhe 
karakteristikat që i dallojnë ato nga qeniet të privuara nga 
arsyeja”, kështu mund të përgjigjeshin ata të cilët nuk janë 
mësuar ende me kërkimin filozofik rigoroz. Një përgjigje 





SS TT 

e tillë do të ishte sipërfaqësore dhe c pamjaftueshme, nuk 
e ks ës Kë ss . e 6 pe së ki 
do të ishte aspak një përgjigje ndaj pyetjes sonë, por do t'i 
përkiste një tjetër rendi çështjesh krejtësisht të ndryshme. 
Përvojat të cilave ata mund t'u referohen, janë të njëjtat të 
cilave u janë referuar edhe egotistëtë, doktrina e të cilëve 
pikërisht për këtë nuk është hedhur poshtë në mënyrë 
radikale. Përvoja na mëson vetëm që përshfagja e qenieve 


racionale të jashtme ndaj nesh, përmbahet në njohjen tonë 


empirike, nuk mund të ketë asnjë dyshim në lidhje me 
këtë, dhe asnjë egotist nuk e ka mohuar një gjë të tillë. 
Çështja është nëse kësaj përshfaqjeje i përgjigjet apo jo 
diçka e jashtme ndaj saj, apo nëse ekzistojnë apo jo qenie 
racionale të jashtme ndaj nesh, pavarësisht nga përshfaqja 
jonë dhe pavarësisht nëse ne i përshfaqim apo jo. Në lidhje 
me këtë përvoja nuk mund të na tregojë asgjë, duke qenë 
se është e sigurt që kjo përvojë nuk është gjë tjetër veçse 
sistemi i përshfaqjeve tona. 

E shumta që mund të na tregojë përvoja, është që 
ekzistojnë pasoja që janë të ngjashme me pasoja të 
shkaktuara nga shkaqe racionale: por ajo kurrsesi nuk mund 
të na tregojë nëse shkaqet e këtyre pasojave ekzistojnë 
realisht si qenie në vetvete, përderisa një qenie në vetvete 
nuk mund të jetë objekt i përvojës. 

Jemi ne vetë që infiltrojmë në fushën e përvojës 
konceptin e qenieve të tilla. Jemi ne, të cilët shpjegojmë 
përvoja të caktuara duke u nisur nga ekzistenca e qenieve 
racionale jashtë nesh. Por me çfarë të drejte e bëjmë këtë 
Kjo e drejtë duhet pikë së pari të demonstrohet bindshëm 
përpara se të përdoret, sepse vlefshmëria e kësaj të drejte 
bazohet mbi këtë demonstrim dhe nuk mund të mbështet 





6 Këtu autori i referohet atyre që në terminologjinë filozofike 


quhen “solipsistë”. (shën. i përkth.) 

kurrë në përdorimin praktik të saj. Nëse do ta bënim këtë 
të fundit, atëherë nuk do të hidhnim asnje hap përpara: 
dhe do të mbeteshim në çështjen që kemi ngritur më 
parë: si ia mbërrijmë të pranojmë ekzistencën e qenieve 
racionale jashtë nesh” 

Sfera teorike e filozofisë është shestuar në mënyrë të. 
pakontestueshme falë kërkimeve të thella të filozofëve 
kritikë”. Të gjitha çështjet që kanë mbetur ende pa 
përgjigje, duhet që të zgjidhen duke u nisur nga parime 
praktike, të cilat unë prirem t'i vë në dukje duke u nisur 
nga një këndvështrim historik. Duhet të shohim nëse 
është e mundur, që mbi bazën e këtyre parimeve t'u japim 
përgjigje çështjeve të ngritura nga ne. 

Prirja më e lartë që shfaqet tek njeriu, duke pasur 
parasysh atë që kemi thënë në leksionin e mëparshëm, 
është prirja drejt identitetit, drejt përputhjes së plotë me 


7 Me termin “filozofë kritikë” Fichte nënkupton Kantin dhe 
pasuesit e tij, njëri prej të cilëve është dhe vetë Fichte. Me termin 
“filozofi teorike”, për të cilën ai thotë se është shestuar nga “filozofët 
kritikë”, Fichte nënkupton gnoseologjinë (teorinë e njohjes) në 
optikën kantiane, të cilën Kanti e ka paraqitur tek vepra e tij madhore 
“Kritika e arsyes së kulluar”. Fichte përdor termin “filozofi teorike” 
për gnoseologjinë, në mënyrë që predikati “teorike” të bëjë të qartë 
dallimin e gnoseologjisë nga etika, e cila është përcaktuar nga 
Kanti si filozofi “praktike”, d.m.th. përmes predikatit “praktike”, 
të cilin e përdor edhe Fichte për etikën. Filozofia fichteane nuk 
është një neokantizëm në kuadrin e gnoseologjisë kantiane, por një 
neokantizëm në kuadrin e shtjellimit të etikës kantiane, të cilën 
Fichte priret ta ridimensionojë në një kontekst historiko-politik. Ky 
ridimensionim historiko-politik i trashëgimisë etike të Kantit, do 
E vihet re edhe tek autorë të tjerë të të ashtuquajturit “idealizëm 
gjerman”, siç janë Hegeli dhe Schelingu. (shën. i përkth.) 

vetveten, Cicjt përputhjes së gjithçkaje që është e jashtme 
për të me konceptet e domosdoshme që ai posedon, për 
aq sa ai mund t'i korrespondojë vetvetes. Ajo që është 
e jashtme ndaj njeriut jo vetëm që nuk duhet të jetë më 
kontradiktë me konceptet e tij, sikur ai të ishte indiferent 
ndaj ekzistencës ose mosekzistencës së një objekti që 
përputhet me këto koncepte: por përkundrazi, ajo që 
i korrespondon koncepteve duhet të jetë e dhënë. Të 
gjitha koncepteve që janë në Unin e tij duhet t'u jepet një 
shprehje, një ballafaqim me Jo-Unin. E tillë është prirja e 
njeriut. 

Tek njeriu ekziston edhe koncepti i arsyes dhe të 
vepruarit e të menduarit në mënyrë racionale, dhe 
domosdoshmërisht që njeriu jo vetëm do që ta realizojë 
tek vetvetja këtë koncept, por do gjithashtu ta shohë atë 
të realizuar jashtë tij. Është pjesë e nevojave të tij fakti që 
ekzistojnë jashtë tij qenie racionale të ngjashme me të. 

Njeriu nuk mund t'i krijojë qenie të tilla, konceptin 
që ka për to ai e merr mbi bazën e vëzhgimeve që i bën 
Jo-Unit, dhe pret të gjejë diçka që përputhet me këtë 
koncept. Treguesi i parë i racionalitetit, ai që shfaqet i pari 
por që është negativ, është të veprosh sipas koncepteve, 
veprimtaria e drejtuar ndaj qëllimeve. Ajo që karakterizohet 
nga nënshtrimi ndaj një qëllimi, mund të ketë si origjinë të 
vetën një autor racional. Ndërsa ajo që nuk ka të bëjë aspak 
me konceptin e të nënshtruarit ndaj një qëllimi, sigurisht 
që nuk presupozon një autor racional. Ai 

Por ky tregues është ekuivok. Karakteristika themeltare 
e nënshtrimit ndaj një qëllimi është një përputhje t 
shumësisë tek uniteti: ekzistojnë lloje të ndry shme të kësaj 
përputhjeje që shpjegohen përmes ligjeve të pi ner 
natyrore, jo ligjeve mekanike, por organike. Prandaj kemi 

nevojë edhe për një tjetër tregues që të mund të deduktojmë, 
duke u nisur nga një përvojë e caktuar, bindjen e një shkaku 
racional të saj. Natyra, kur vepron në mënyrë teleologjike, 
vepron sipas ligjesh të domosdoshme. Ndërsa arsyeja 
vepron sipas mënyrës së lirisë. Prandaj një përputhje e 
shumësisë tek uniteti, e cila do të prodhohej përmes lirisë, 
do të ishte karakteri i sigurt specifik i racionales që gjendet 
në fenomenin në fjalë. Bëhet fjalë vetëm për të parë, se 
si duhet dalluar një pasojë që na jepet në përvojë prej 
domosdoshmërisë, nga një pasojë që po ashtu na jepet në 
përvojë, por që buron nga liria. 

Në përgjithësi, nuk mund të jem i ndërgjegjshëm në 
mënyrë imediate për një liri që ekziston jashtë meje. Nuk 
mund të jem i ndërgjegjshëm as ndaj një lirie që është 
e pranishme në mua, d.m.th. për lirinë time, sepse liria 
tek vetja është themeli i fundit për të shpjeguar çdo lloj 
ndërgjegjeje, dhe pikërisht për këtë arsye ajo nuk mund 
t'i përkasë aspak rrethit të ndërgjegjes.” Por, unë mund të 
përftoj ndërgjegjen se, në një kushtëzim të caktuar të Unit 
tim empirik prej vullnetit tim, unë nuk jam i vetëdijshëm 
për asnjë shkak tjetër veprues përveç vullnetit tim. Kjo 


8 Ajo që është mbresëlënëse tek ky arsyetim i Fichtes, është fakti 
se në këtë argument mbi ndërgjegjen-liri, ai është një pararendës 
i konceptimit të Sartre-it për ndërgjegjen, i cili, ashtu si Fichte, e 
koncepton ndërgjegjen si liri të kulluar, duke qenë se ajo kufizohet 
vetëm nga vetvetja. Nga kjo rezulton, se ky kapërcim i Fichtes tek 
liria si kusht i ndërgjegjes, duke qenë se i atribuon kësaj të fundit 
një karakter pavetor, bie ndesh me parimin e tij të famshëm të Unit 
të kulluar, i cili tashmë nuk mund të kuptohet ndryshe veçse Si 
një dimension shpirtëror i nivelit të dytë, që përftohet si pasojë € 
inercisë empirike që prodhohet në ndërgjegje nga kontakti i kësaj 
të fundit me kufijtë e Unit empirik. (shën. i përkth.) 

ndërgjegje e të mos pasurit shkak mund të përkufizohet 
si një ndërgjegje ndaj lirisë, me kusht që të jemi shpjeguar 
mirë në lidhje me këtë paraprakisht: dhe këtu ne duam ta 
përkufizojmë atë pikërisht kështu. Në këtë kuptim mund të 
bëhemi të vetëdijshëm kundrejt një veprimi të realizuar 
sipas lirisë. 

Kështu, nëse mënyra e të vepruarit e lëndës që na 
furnizon me fenomenin, modifikohet në një mënyrë të 
tillë nga veprimi ynë i lirë (për të cilin jemi të vetëdijshëm 
në mënyrën që u tha më sipër), që nuk mund të shpjegohet 
duke u nisur nga ai ligj të cilit ajo i nënshtrohej më parë, 
por vetëm duke u nisur nga ligji tjetër i bazuar në veprimin 
tonë të lirë, që i kundërvihet atij të parit, atëherë kjo do 
të thotë që ne mund ta shpjegojmë një ndryshim të tillë 
destinacioni duke presupozuar që shkaku i kësaj pasoje 
është gjithashtu racional dhe i lirë. Nga kjo rrjedh, e thënë 
me terminologjinë kantiane, një veprim reciprok i themeluar 
nga koncepte, një komunitet që i nënshtrohet një qëllimi, 
pikërisht kjo është ajo që unë e quaj shoqëri. lashmë 
koncepti i shoqërisë është përkufizuar plotësisht. 

Rifutet në tërësinë e instinkteve themelore të njeriut 
pranimi se në botën jashtë tij ekzistojnë qenie racionale 
të ngjashme me 'të, ai mund ta pranojë një gjë të tillë 
vetëm me kusht që të hyjë me këto qenie në një shoqëri, 
e kuptuar kjo e fundit sipas përkufizimit që i dhamë së 
fundmi. Kështu, instinkti shoqëror është pjesë e instinkteve 
themelore të njeriut. Njeriu është i destinuar të jetojë në 
shoqëri, ai duhet të jetojë në shoqëri, nëse jeton i izoluar ai 
nuk është një njeri i plotë dhe i përmbushur, dhe si i tillë 
bie në kontradiktë më vetveten. 

Ju e shihni, zotërinjtë e mi, se sa € rëndësishme është të 
mos e ngatërrojmë shoqërinë në përgjithësi me atë llojin 

e veçantë të shoqërisë të përcaktuar empirikisht që quhet 
Shtet. Të jetuarit në Shtet nuk bën pjesë në qëllimet absolute 
të njeriut, thotë një mendimtar i shquar, përkundrazi, një 
gjë e tillë është vetëm mjeti për të kushtetuar një shoqëri të 
përkryer, e vlefshme kjo në raport me kushte të caktuara, 
Shteti, ashtu si gjithë institucionet njerëzore që nuk janë 
gjë tjetër veçse instrumente, është i prirur pikërisht drejt 
vetëshkatërrimit”: gëllimi i çdo qeverie është ta bëjë qeverisjen 
sa më fluide. Ne sot, sigurisht që nuk kemi mbërritur në këtë 
pikë, dhe nuk e di se sa shumë vite do të duhen derisa të 
vijë kjo ditë, dhe në përgjithësi këtu nuk bëhet fjalë për një 
aplikim të orientuar drejt jetës, por vetëm për të korrigjuar 
një pohim spekulativ. E përsëris se nuk kemi mbërritur 
ende deri në këtë pikë, por është e sigurt që në rrugën e 
skicuar a priori për llojin njerëzor ka një moment në të 
cilin të gjitha agregatet shtetërore do të bëhen superfluide. 
Ai do të jetë momenti kur vetëm arsyeja, dhe jo forca dhe 
dinakëria, do të njihet universalisht si gjyqtare supreme. Po 
përdor termin do të njihet, sepse edhe atëherë njerëzit do të 
mund të gabojnë, dhe do t'i dëmtojnë të ngjashmit e tyre 


9 Mund të themi se këtu vihet re ndikimi i revolucionit francez 
të 1789 në mendimin politik të Fichte-s, duke e bërë atë të pohojë 
një ndarje ndërmjet shtetit dhe shoqërisë civile, ku i pari është 
mjet i përmirësimit të së dytës. Përmes konceptit të një shteti që 
priret drejt shkatërrimit të vetvetes (edhe pse ky vetëshkatërrim 
në mendimin fichte-an mbetet një çështje thjesht parimore), 
Fichte radhitet tek qëndrimet utopiste të majta të frymëzuara nga 
revolucioni i 1789-s, të cilat do të kulmojnë me Marx-in. Por, një 
vijimësi e tillë e konceptimit të shtetit do të thyhej me Hegelin, 
tek i cili e ashtuquajtura “shoqëri civile” do të shkrihet brenda një 
Shteti absolut që shpallet si dimensioni më i lartë i njerëzores, në të 
cilin kjo e fundit përmbushet historikisht. (shën. i përkth.) 

në mënyrë të gabuar, por do të kenë të gjithë vullnetin e 
mirë për të pranuar gabimet e tyre, për të korrigjuar veten 
dhe për të rregulluar dëmin e shkaktuar. Për sa kohë që nuk 
do të kemi arritur në këtë pikë, nuk mund ta konsiderojmë 
veten si njerëz në kuptimin e vërtetë të fjalës. 

Duke u bazuar në atë që është thënë deri tani, 
karakteristika pozitive e shoqërisë rezulton të jetë një 
veprim reciprok përmes lirisë. Qëllimi i shoqërisë është 
vetvetja, kështu, në të veprohet zbjesht dhe vetëm për të 
vepruar. Por duke pohuar që shoqëria ka si qëllim vetveten 
me këtë nuk mohohet fakti se mënyra e të vepruarit mund 
të përmbajë një ligj të veçantë, që themelon për veprimin 
një qëllim më të përcaktuar. 

Ajo që aspirohej në thelb, ishte të gjendeshin qenie 
racionale të ngjashme me ne, d.m.th. njerëz. Koncepti 
i njeriut është një koncept ideal, sepse qëllimi final i 
njeriut si i tillë, është i paarritshëm. Çdo individ ka një 
ideal të veçantë në lidhje me konceptin e përgjithshëm të 
njeriut: ideale këto që dallohen nga njëri-tjetri jo për nga 
substanca, por për nga shkallët e ndryshme. Çdo njeri i 
përcakton ata që ai i quan njerëz, mbi bazën e idealeve 
të veta personale. I ndikuar nga aspirata themelore që 
përmendëm më sipër, çdokush dëshiron të zbulojë një njeri 
të ngjashëm me idealin e tij personal që ka për njeriun, e 
kërkon, e shqyrton në të gjitha mënyrat, dhe, kur vë re 
se ai rezulton të jetë inferior në raport me idealin e tij, 
kërkon ta sjellë atë në nivelin e këtij ideali. Në këtë luftë 
midis shpirtrash fiton gjithmonë njeriu superior dhe më 
i mirë: kështu lind, me anë të shoqërisë, një përmirësim i 
llojit, e kështu kemi gjetur njëkohësisht dhe destinacionin 
e shoqërisë në larminë e saj. 


Kur na duket se njeriu më i mirë dhe superior nuk ka 

asnjë ndikim mbi njerëzit më pak të kultivuar dhe evoluar, 
kjo vjen pjesërisht si rezultat i një vlerësimi të gabuar që 
kemi krijuar për shkak se ne presim që fruti të rritet a 
për aty, përpara se fara e tij të mbijë dhe të zhvillohet. 
Pjesërisht kjo vjen dhe nga fakti se njeriu më i mirë është 
aq superior në raport me atë më pak të evoluuarin, sa që ata 
kanë shumë pak pika të përbashkëta dhe për pasojë shumë 
pak mundësi për të ndikuar tek njëri-tjetri, rrethanë kjo, 
e cila e vonon në mënyrë të jashtëzakonshme zhvillimin 
kulturor dhe ilaçin e së cilës do ta shpjegojmë më vonë. 
Por, në përgjithësi fitorja e më të mirit është e sigurt, një 
gjë e tillë përbën gjithashtu një mbështetje të përshtatshme 
për atë që e don të vërtetën, ndërsa ky i fundit asiston në 
betejën e hapur ndërmjet dritës dhe errësirës. Në fund do 
jetë drita ajo që do fitojë, pavarësisht se koha kur kjo do 
të ndodhë nuk mund të përcaktohet me siguri. Por fakti 
që errësirati janë të detyruara të luftojnë në një betejë në 
fushë të hapur, përbën garancinë e një fitoreje të sigurt. Ata 
duan errësirën: por e kanë humbur davanë që në momentin 
që janë të detyruar të shohin dritën. 


10 Sigurisht që këtu bëhet fjalë për forcat e errëta të injorancës. 
Metafora gati makineiste e autorit, në të cilën drita është dija 
dhe errësira është injoranca, dëshmon për ndikimin e tij prej 
iluminizmit dhe prej revolucionit francez të 1789-s, i cili u përjetua 
nga intelektualët e kohës së Fichte-s si triumfi i materializuar 
politikisht i arsyes njerëzore. Revolucioni u përjetua përgjithësisht 
si aktualizimi i filozofisë iluministe, që dëshmoi vërtetësinë e kësaj 
të fundit në lidhje me besimin pa kushte rreth zhvillimit progresiv 
të arsyes. Kjo besëtytni e zhvillimit linear të botës njerëzore (ku 
njerëzorja konceptohej si një sinonim i arsyes), gjendet dhe në 
filozofinë e Fichte-s. Ajo do të niste me iluminizmin dhe do të 
përfundonte me marksizmin. (shën. i përkth.) 

Kështu — dhe ky është rezultati i të gjitha konsideratave 
të deritanishme — njeriu është i destinuar ndaj shoqërisë: 
edhe shoqërueshmëria bën pjesë tek ato aftësi që ai duhet 
t'i përsosë në vetvete, në mënyrë që të përmbushë 
destinacionin e tij, të cilin e kemi përcaktuar gjatë leksionit 
të kaluar. 

Ky destinacioni përgjithshëm ndaj shoqërisë, megjithëse 
buron nga ajo që është më intime për qenien njerëzore, 
është sidoqoftë i nënshtruar, si një instinkt i vërtetë, ndaj 
ligjit suprem të përputhjes sonë me vetveten, ose, € thënë 
ndryshe, ndaj ligjit moral: dhe duhet të përcaktohet më 
tej mbi bazën e këtij të fundit dhe të shndërrohet në një 
rregull solid. Kur të kemi zbuluar këtë rregull, ne do të 
gjejmë destinacionin e njeriut në shoqëri, i cili përfaqëson 
qëllimin e kërkimit tonë aktual dhe atë të të gjithë 
konsideratave të bëra deri më tani. 

Përmes ligjit të përputhjes së plotë, instinkti shoqëror 
përcaktohet fillimisht në mënyrë negafive, ai nuk duhet 
të kundërshtojë vetveten. Instinkti është i drejtuar ndaj 
reciprocitetit, ndaj veprimit reciprok, ndaj të dhënurit dhe të 
marrurit reciprok, ndaj të përftuarit dhe të bërit në mënyrë 
reciproke: ai nuk është i drejtuar ndaj rastësisë së thjeshtë, 
ndaj veprimtarisë së thjeshtë, kundrejt së cilës njeriu tjetër 
mund të qëndronte thjesht pasiv. Instinkti në fjalë kërkon 
të gjejë qenie të lira dhe racionale jashtë nesh, dhe të hyjë gjë 
bashkësi me to. Ai nuk ka për qëllim një raport nënshtrimi, 
siç ndodh në botën materiale, por një raport koordinimi. 
Nëse nuk i njihet liria qenieve racionale që kërkojmë jashtë 
nesh, atëherë përfundojmë duke e vënë theksin vetëm mbi 
aftësinë e tyre teorike, jo mbi racionalitetin e vë lirë 
praktik. Në këtë mënyrë nuk synohet të hyhet në per 
me ta, por ajo që synohet është dominimi, sikur ata të ishin 

kafshë thjesht pak më të afta sc të tjerat, ku në këtë mënyrë 
instinkti social do të vihej në kontradiktë me vetveten. 
Çfarë po them kështu: a vihet ai vërtetë në kontradiktë 
me vetveten” Do të ishte më mirë të thuhej që nuk është 
mbërritur ende tek ai instinkt superior: njerëzorja tek ne 
nuk ka evoluar ende deri në atë pikë. Ne jemi ende në 
nivelin e ulët të gjysmë-njerëzisë, ose më saktë, në skllavëri, 
Ende nuk jemi pjekur për ndjenjën tonë të lirisë dhe 
autonomisë: nëse kjo do të ndodhte, atëherë detyrimisht do 
të shihnim rreth nesh qenie të ngjashme me ne, pra, qenie 
të lira. Jemi faktikisht skllevër dhe duam të jemi skllevër. 
Rousseau thotë: “Ka nga ata që kujtojnë se janë padronë 
të të tjerëve, por që faktikisht janë më skllevër se këta të 
fundit”. Mund të kishte thënë më mirë: ai që e quan veten 
padron të një tjetri është skllav për vete. Ky lloj njeriu nëse 
nuk do të ishte efektivisht padron, me siguri do të ishte një 
shpirt servil dhe do zvarritej poshtërsisht përpara njeriut 
të parë më të fortë që do ta nënshtronte. I lirë është vetëm 
ai që kërkon ta bëj të lirë gjithçka rreth tij dhe që e bën 
këtë përmes një ndikimi të cilit jo gjithmonë i perceptohet 
shkaku. Nën vështrimin e tij marrim frymë më lirisht: nuk 
ndihemi të shtypur ose të kufizuar nga asgjë, provojmë 
kënaqësinë e të qenit dhe e të bërit gjithçka që respekti 
ndaj vetvetes nuk na e ndalon. Për qëllimet e tij njeriu 
mund të përdori si instrumente gjëra pa arsye, por jo ama 
qeniet me arsye.'' Këta të fundit ai nuk mund t'i përdorë 
as edhe si mjete për realizimin e qëllimeve të tyre. Nuki 
lejohet as që të veprojë mbi 'ta si të ishin materie e pashpirt 
apo kafshë, në mënyrë që të përmbushte falë tyre vetëm 
qëllimin e tij personal, pa marrë parasysh lirinë e tyre. Nu 


11 Në këtë rast kemi rimarrjen e këshillës Kantiane të trajtimit të 
tjetrit si qëllim dhe jo si mjet. (shën. i përkth.) 

i lejohet të bëjë të virtytshëm, të urtë ose të lumtur një 
qenie racionale kundër vullnetit të saj. Pavarësisht se një 
përpjekje e tillë do të ishte e kotë, sepse asnjë nuk mund 
të bëhet i virtytshëm, i urtë ose i lumtur pa punën dhe 
përpjekjen e tij personale, pavarësisht se njeriu nuk mund 
ta bëjë një gjë të tillë, ai as që nuk duhet të dojë ta bëjë edhe 
nëse do mundte ose do të besonte se mund ta bënte, pasi 
kjo është e padrejtë, dhe nëse do ta bënte, atëherë personi 
në fjalë do të binte në kontradiktë me vetveten. 

Përmes ligjit të përputhjes së plotë formale me 
vetveten, instinkti social përcaktohet edhe në mënyrë 
pozitive, dhe kështu përftojmë destinacionin e veçantë të 
njeriut në shoqëri. lë gjithë njerëzit që i përkasin llojit 
njerëzor janë të ndryshëm ndërmjet tyre. Vetëm në një gjë 
janë plotësisht të njëjtë, dhe ky është qëllimi i tyre final, 
përsosja. Përsosja përcaktohet vetëm në një mënyrë të 
vetme: kjo mënyrë është gjithmonë e njëjtë me vetveten. 
Nëse të gjithë njerëzit do të bëheshin të përkryer, nëse do 
të arrinin të mirën e tyre finale dhe supreme, atëherë do 
të ishin të gjithë njëlloj. Ata do të përbënin një Unë, një 
subjekt të vetëm. Por çdokush aspiron në shoqëri që ta bëjë 
tjetrin më të plotë, të paktën sipas konceptit që gjithsecili 
ka për përsosjen: aspiron ta lartësojë atë drejt konceptit 
ideal që ka për njeriun. 

Qëllimi final dhe suprem i shoqërisë është një unitet 
dhe unanimitet i plotë ndërmjet të gjithë Anblarëve 
të saj të mundshëm. Por duke qenë se arritja e këtij 
qëllimi parakupton arritjen e destinacionit të njeriut në 
përgjithësi, d.m.th. arritjen e qëllimit absolut, ai është Pë 
aq i paarritshëm sa ç'është dhe ky i fundit. Dhe mbetet 1 
paarritshëm derisa njeriu nuk pushon së qeni njeri për tu 
bërë Zot. Një unitet i plotë i gjithë individëve do të ishte 

qëllimi final, por jo destinacioni i njeriut në shoqëri. 

Ajo që njeriu mund dhe duhet të bëjë është ti afrohet 
këtij qëllimi final, t'i afrohet atij në mënyrë progresivisht 
të pafundme. Këtë afrim ndaj një uniteti dhe unanimiteti 
të të gjithë individëve, mund ta quajmë njësim. Kështu, 
destinacioni i vërtetë i njeriut në shoqëri është njësimi, 
i cili nga pikëpamja e brendshme bëhet gjithmonë e më 
i thellë dhe nga pikëpamja e jashtme bëhet gjithmonë e 
më i gjerë. Por, ky njësim është i mundur vetëm me anën 
e një përkryerje, meqenëse njerëzit përputhen dhe mund 
të vihen në pajtim vetëm në lidhje me destinacioni e 
tyre përfundimtar. Prandaj mund të themi gjithashtu që 
destinacioni ynë në shoqëri është një përkryerje kolektive, 
një përkryerje e vetes sonë falë përdorimit të veprimit të 
lirë të të tjerëve mbi ne, dhe një përkryerje e të tjerëve 
ndërmjet ndikimit të veprimit tonë mbi ta si qenie të lira. 

Për ta arritur këtë destinacion dhe për ta arritur atë 
gjithmonë e më shumë, kemi nevojë për një aftësi që 
mund të përftohet dhe përmirësohet vetëm falë kulturës. 
Kjo aftësi është faktikisht e dyfishtë: aftësi për të dhënë, ose 
më saktë për të ndikuar tek të tjerët duke i konceptuar ata 
si qenie të lira, dhe predispozitë për të marrë, ose më saktë 
për të kërkuar avantazhin më të mirë prej veprimeve të të 
tjerëve kundrejt nesh. Për të dyja këto fakultete do të flasim 
kur t'i vijë momenti. Ajo që duhet kërkuar në mënyrë të 
veçantë është të ruajmë të dytën edhe në prezencën € një 
të inë supreme të arritur nga e para, sepse përndryshe 
do të mbeteshim në vend dhe pikërisht për këtë do të 
ktheheshim prapa. Ndodh rrallë herë që dikush të jetë aq 
i përkryer sa të mos ketë nevojë të udhëzohet nga dikus 


lidhur me ndonjë aspekt që duket të jetë i rëndësishëm os 
i parëndësishëm. 

Unë njoh, zotërinjtë e mi, pak ide që të jenë më sublime 
se ideja e këtij ndërveprimi universal të të gjithë llojit 
njerëzor me vetveten, e këtij të jetuari dhe të vepruari të 
pandalshëm, e kësaj gare të zjarrtë midis e të dhënit dhe 
të marrit, gara më e fisme që mund të gjallojë tek njeriu: e 
këtij ingranimi reciprok rrotëzash, tek i cili liria përfaqëson 
zemberekun parësor: dhe në fund, e harmonisë së bukur që 
rezulton nga e gjitha kjo. Kushdo që ti të jesh — këtë mund 
ta thotë cilido — përderisa ke fytyrë njerëzore, je anëtar i 
këtij komuniteti të madh, sado të panumërta të jenë hallkat 
e zinxhirit që shtojnë ndikimin, unë veproj sidoqoftë 
mbi ty dhe ti mbi muaj askush që mbart në fytyrën e tij 
shenjën e arsyes, sado në mënyrë të pagdhendur mund të 
manifestohet kjo e fundit, nuk është pa rëndësi për mua. 
Unë nuk të njoh e as ti nuk më njeh. Por, ashtu siç është e 
sigurt se kemi si mision të përbashkët të jemi të mirë dhe të 
bëhemi gjithmonë e më të mirë, kështu me të njëjtën siguri 
— edhe pse mund të bëhet fjalë për miliona ose miliarda 
vite, e çfarë është koha në fund të fundit” — do të vijë dita 
kur do të tërheq edhe ty në sferën time të ndikimit, në të 
cilën mund të të bëj mirë edhe ty dhe mund të marrë të 
mira prej teje, në të cilën zemra ime do të jetë e lidhur 
edhe me tënden për shkak të lidhjes së mrekullueshme të 
reciprocitetit dhe dhënies e marrjes së lirë. 

Leksioni i tretë 
Mbi diversitetin e shtresave në shoqëri 


Janë trajtuar deri tani destinacioni i njeriut në vetvete, 
ashtu si dhe destinacioni i njeriut në shoqëri. Intelektuali 
është i tillë vetëm nëse merret në konsideratë brenda 
shoqërisë. Kështu, tani mund të kalojmë në studimin e 
destinacionit të intelektualit në shoqëri. Por intelektuali 
nuk është thjesht një komponent i shoqërisë, ai është 
njëkohësisht anëtar i një shtrese të veçantë brenda 
shoqërisë. Të paktën mund të themi se flitet për një shtresë 
intelektuale, nëse një gjë e tillë është e gabuar apo jo, këtë 
do ta shohim kur t'i vijë koha. 

Hetimi ynë parësor — në lidhje me destinacionin e 
intelektualit — nënkupton, përveç atyre dy çështjeve që 
kemi prekur, një kërkim të tretë paraprak që synon të 
zgjidhë çështjet në vijim: nga vjen në përgjithësi tek 
njerëzit formimi i shtresave të ndryshme shoqërore” ose 
më saktë, nga buron pabarazia ndërmjet njerëzve” 

Edhe pa mbërritur ende tek një kërkim paraprak, na 
paralajmërohet nga vetë fjala shtresë që ajo nuk përfaqëson 
diçka të rastësishme dhe që ka lindur pa ndërhyrjen tonë, 
por, përkundrazi, bëhet fjalë për diçka të themeluar dhe 
që është e prirur të veprojë si një arbitër i lirë që ka një 

qëllim preciz. Mund të akuzohet natyra për përgjegjësinë e 
pabarazisë fizike, ose më saktë për atë pabarazi që ka lindur 
rastësisht dhe pa ndërhyrjen tonë. Por pabarazia e shtresave 
shoqërore duket se është një pabarazi moralej lidhur me të 
është e natyrshme të pyetet: me çfarë të drejte ekzistojnë 
shtresa të ndryshme” 

Janë përpjekur më shumë se një herë t'i japin përgjigje 
kësaj pyetjeje. Janë nisur nga parime të bazuara mbi 
përvojën, janë përzgjedhur në mënyrë rapsodike, ashtu siç 
paraqiteshin, qëllimet e shumta që mund të përftoheshin 
falë këtij diversiteti, avantazhet e shumta që sigurohen 
falë tij. Duke vepruar kështu mund t'i jetë dhënë përgjigje 
çdo pyetje por jo asaj në fjalë. Avantazhi që një rregullim 
i caktuar sjell për dikë nuk tregon përputhjen e tij me të 
drejtën, veç të tjerash, nuk bëhej fjalë aspak për ta zgjidhur 
çështjen në aspektin historik që përmban qëllimin që mund 
të ketë çuar në atë rregullim. Në fakt bëhet fjalë për të 
zgjidhur një çështje morale, apo nëse ka qenë e lejueshme 
përftimi i një rregullimi të tillë, pavarësisht nga qëllimi që 
është dashur të arrihet përmes tij. Çështjes në fjalë duhej 
dhënë përgjigje duke u nisur nga parime racionale, ose më 
saktë, nga parime racionale praktike: dhe një gjë e tillë, me 
sa shoh, as që është tentuar ndonjë herë. Kështu, më duhet 
të parashtroj disa rregulla universale të marra nga doktrina 
e shkencës. 

Të gjitha ligjet e arsyes janë themeluar në thelb të 
shpirtit tonë. Por ata mbërrijnë në ndërgjegjen empirike 
vetëm përmes një përvoje ndaj të cilës janë të aplikueshëm, 
sa më shumë që këto ligje përdoren, aq më shumë ata 
konceptohen si të lidhur ngushtë me këtë ndërgjegje 
empirike. Kështu ndodh për të gjitha ligjet e arsyes: 
sidomos për ato ligje praktike që nuk përcaktojnë thjesht 

një gjykim, siç janë ligjet teorike, por që kanë për objektiv 
një veprim efikas të drejtuar drejt botës së jashtme, dhe që 
i shfaqen ndërgjegjes në formën e një instinkti. Themeli i 
gjithë instinkteve tona gjendet në qenien tonë: por asgjë 
më tepër se themeli. Çdo instinkt duhet të zgjohet me anë 
të përvojës, për të arritur deri tek ndërgjegjja: dhe duhet të 
zhvillohet në të njëjtën mënyrë, ose përmes përvojash të 
pandalshme, për t'u shndërruar në prirje dhe që përmbushja 
e këtij të fundit të shndërrohet në nevojë. Por përvoja nuk 
varet nga ne, kështu që nuk varet në përgjithësi nga ne as 
edhe burimi dhe zhvillimi i instinkteve tona. 

Jo-Uni i pavarur si një themel i përvojës, d.m.th. 
natyra, është i shumëfishtë. Asnjë prej pjesëve të tij nuk 
është plotësisht e njëjtë me të tjerat: kjo tezë gjendet edhe 
në filozofinë kantiane dhe pikërisht tek kjo e fundit teza 
në fjalë është demonstruar në mënyrë rigoroze. Nga kjo 
rezulton se natyra ushtron një ndikim shumë të larmishëm 
në shpirtin njerëzor, dhe kurrë nuk i zhvillon aftësitë dhe 
prirjet në mënyrë të njëllojtë. Si pasojë e këtij ndikimi të 
larmishëm të natyrës përcaktohen individët dhe ajo që 
jemi mësuar ta quajmë natyra e tyre empirike individuale. 
Nga kjo pikëpamje mund të pohojmë që asnjë individ nuk 
është plotësisht i njëjtë me një tjetër në lidhje me fakultetet 
€ tij të rizgjuara dhe të zhvilluara. Nga kjo rezulton një 
pabarazi fizike që jo vetëm nuk varet nga ne, por që as 
nuk mundemi ta eliminojmë përmes lirisë sonë. Në fakt, 
përpara se t'i kundërvihemi ndikimit që natyra ushtron 
mbi ne, duhet të bëhemi të vetëdijshëm dhe të aftë të 
përdorim lirinë: dhe nuk mund ta bëjmë këtë pa ndihmën 
€ atij rizgjimi dhe zhvillimi të prirjeve tona që nuk varen 
nga ne. I 

Por ligji suprem i llojit njerëzor dhe i të gjithë qenieve 

racionale, ligji i përputhjes së plotë me vetvcten,i identitetit 
absolut, duke u bërë pozitiv përmes aplikimit të tij tek natyra, 
kërkon që të zhvillohen tek individi në mënyrë uniforme 
të gjitha predispozitat dhe të gjitha aftësitë të ngrihen në 
shkallën më të lartë të mundshme të përkryerjes. Kjo është 
një kërkesë që nuk mund të përmbushet vetëm nga ligji në 
fjalë, duke qenë se përmbushja e tij, duke pasur parasysh 
atë që sapo thamë, nuk varet as vetëm nga ligji dhe as nga 
vullneti ynë, përderisa ky i fundit është përcaktueshëm falë 
këtij ligji, ajo varet nga veprimi i lirë i natyrës. 

Nëse ia aplikojmë këtë ligj shoqërisë, nëse presupoZojmë 
se ekzistojnë shumë qenie racionale, atëherë kërkesa se 
të gjitha predispozitat e çdo individi të veçantë duhet të 
zhvillohen në mënyrë uniforme përmban njëkohësisht 
kërkesën që të gjitha qeniet e ndryshme racionale duhet të 
zhvillohen ndërmjet tyre gjithashtu në mënyrë uniforme. 
Nëse prirjet e të gjithëve janë njëlloj, siç faktikisht ato 
duhet të jenë përderisa bazohen ekskluzivisht në arsyen e 
kulluar, nëse duhet të edukohen në mënyrë uniforme, siç 
pretendon kjo kërkesë, rezultati i këtij edukimi uniform 
të prirjeve të njëllojta duhet të jetë kudo njëlloj. Ja ku 
mbërritëm përsëri, por përmes një rruge tjetër, tek qëllimi 
përfundimtar i çdo shoqërie që u përmend në leksionin € 
mëparshëm: njëllojshmëria e plotë e të gjithë anëtarëve të saj. 

Ligji në fjalë, siç u demonstrua në leksionin e kaluar në 
një mënyrë tjetër, nuk mund të realizojë as këtë kërkesë, a$ 
atë të mëparshmen në të cilën bazohet kjo e dyta. Por liria 
e vullnetit mund dhe duhet të aspirojë t'i afrohet gjithmonë 
e më shumë këtij qëllimi. 

Këtu ndërhyn veprimi efikas i instinktit shoqëror, të 
cilit i caktohet i njëjti qëllim dhe ai bëhet instrumenti i 
procesit të afrimit pafund që kërkohet. Instinkti shoqëron 

ose më saktë instinkti i të vendosurit të vetes në një 
raport reciprok por enëd hua që janë qenie të lira racionale, 
përmban në brendësi të tij dy instinkte të tjera: instinktin 
për të komunikuar, Ose për t'i transmetuar të tjerëve 
njohuritë që kemi në fushën në të cilën jemi maksimalisht 
të përgatitur, e thënë ndryshe instinkti për t'i bërë të tjerët 
sa më të ngjashëm me veten, sa më të ngjashëm me atë 
që është më e mira e jonë: gjithashtu dhe instinkti për të 
marrë, ose për të lejuar transmetimin e njohurive që një 
njeri ka në fushën në të cilën ai është maksimalisht i 
përgatitur, e ku ne nuk jemi të tillë. Falë arsyes dhe lirisë 
rregullohet gabimi i bërë nga natyra. Formimi i njëanshëm 
që natyra i ka dhënë individit bëhet pronë e gjithë llojit 
njerëzor dhe nga ana tjetër ky i fundit ia kalon formimin 
e vet individit: duke i dhënë kështu këtij të fundit - duke 
supozuar që janë në veprim të gjithë individët ekzistenca e 
të cilëve është e mundur në kushte të caktuara natyrore - 
gjithë kulturën që është e mundur në këto kushte. Natyra 
e ka formuar çdo individ në mënyrë të njëanshme, ajo ka 
vepruar në këtë mënyrë edhe në të gjitha ato raste në të 
cilat ka pasur të bëjë me qenie racionale. Arsyeja i bashkon 
këto pika kontakti,i kundërvë natyrës një front të gjerë dhe 
homogjen, e detyron atë, meqë kjo e fundit nuk ka dashur 
të edukojë në këtë mënyrë individin, të edukojë të paktën 
llojin njerëzor në të gjitha predispozitat e tij të veçanta. 
Arsyeja, përmes atyre instinkteve që kemi përmendur, ka 
bërë të mundur që niveli kulturor i arritur të shpërndahet 
në mënyrë të barabartë ndërmjet individëve të Pl “e 
shoqërisë, dhe arsyeja do vazhdojë ta bëj një gjë të tillë p i 
sa kohë që rrethi i veprimit të natyrës të mos arrij deri në 
këtë pikë. 


Ajo do të shqetësohet për një gjë të tillë deri kur çdo 

individ që nuk ka mundur të marrë prej natyrës në formë 
imediate të gjithë kulturën ekzistuese, ta marrë atë në 
mënyrë të ndërmjetësuar, më anë të shoqërisë. Shoqëria do 
t'i akumulojë përfitimet € arritura nga të gjithë rastet e 
veçanta në formën e një të mire të përbashkët, për të lejuar 
përdorimin e lirë të kësaj nga ana € kolektivitetit, dhe 
duke vepruar kështu do t'i shumëfishojë ato për numrin 
e individëve, në mënyrë që të përmbushen kolektivisht 
mangësitë e rasteve të veçanta, duke i reduktuar këto 
mangësi në minimum. Më saktë, për të përdorur një 
tjetër formulim që rezulton të jetë funksional edhe për 
argumente të tjerë, qëllimi i çdo edukimi të aftësive është 
të nënshtrohet natyra (në kuptimin që i kam dhënë deri 
tani këtij termi) nga arsyeja, dhe të bëjë të mundur që 
përvoja të përputhet (në masën që kjo e fundit nuk varet 
nga fakulteti ynë i përshfaqjes) me konceptet tona praktike 
të domosdoshme që kemi për “të. Kështu, arsyeja gjendet 
në një gjendje konflikti të vazhdueshëm me natyrën, kjo 
luftë nuk mund të përfundojë, të paktën deri në momentin 
që ne nuk bëhemi hyjni. Por, nga ana tjetër, ndikimi i 
natyrës mund dhe duhet të bëhet gjithmonë e më i dobët, 
ndërkohë që ai i arsyes bëhet gjithmonë e më i fortë, duke 
e bërë këtë fundit të arrijë fitore të njëpasnjëshme ndaj të 
parës. Një individ i vetëm ndoshta mund ta luftojë natyrën 
në mënyrë fitimprurëse në pikat e pakta të kontaktit që ka 
më 'të, por ai mbetet plotësisht i dominuar në të gjitha të 
tjerat. Tani shoqëria është një forcë unitare, e cila lufton si 
E me i vetëm: ajo që nuk mund të ishte e mundur për 
individin, bëhet e mundur për kolektivitetin falë bashkimit 
të forcave. Sigurisht që çdokush lufton në mënyrë të 
veçantë, por dobësimi i natyrës për shkak të luftës së 
përbashkët që i imponon shoqëria, dhe fitorja që çdo 

individ sjell për pjesën që i takon, bëhet e dobis 
gjithë. Kështu vjen e përcaktohet, pikërisht falë pabarazisë 
fizike ekzistuese ndërmjet njerëzve, një përforcim irii 
lidhjes që bashkon komunitetin në një organizëm unik. 
Stimuli i nevojës — dhe ai i përmbushjes së nevojave — 
ndikon edhe ai për t'i lidhur edhe më fort njerëzit, natyra 
e ka rritur fillimisht forcën e arsyes pa pasur si qëllim ta 
dobësojë atë. 

Deri këtu çdo gjë shkon sipas rrjedhës së saj të 
natyrshme, jemi në prezencën e Zarakrerishkave të 
veçanta skajshmërisht të larmishme, të diferencuara sipas 
mënyrës dhe nivelit kulturor të njerëzve, por nuk kemi 
ende shtresa të veçanta, duke qenë se ende nuk kemi hasur 
asnjë destinacion të veçantë që vjen me anë të lirisë, dhe as 
ndonjë zgjedhje të lirë të ndonjë lloji të veçantë kulture. 
Kur them që ende nuk kemi hasur asnjë destinacion të 
veçantë që vjen me anën e lirisë, kjo nuk duhet keqkuptuar 
si diçka gjysmake. Me thënë të vërtetën në përgjithësi 
instinkti shoqëror thërret lirinë, ai vetëm shtyn drejt 
saj, por nuk detyron aspak. Ai mund të kundërshtohet, 
ose të shtypet. Mund edhe të izolohemi ndaj botës për 
shkak të një egoizmi mizantrop, të refuzojmë të marrim 
ndonjë gjë nga shoqëria për të mos i dhënë asaj asgjë. Në 
sajë të animalitetit të ashpër, mund ta harrojmë lirinë që 
na ofron shoqëria, dhe ta konsiderojmë një liri të tillë si 
diçka që i nënshtrohet arbitraritetit tonë, kjo ndodh vetëm 
atëherë kur e konsiderojmë veten si të nënshtruar ndaj 
arbitraritetit të natyrës. Por këtu nuk bëhet fjalë për pj 
Duke lejuar që t'i bindemi në përgjithësi vetëm instin 5 
shoqëror, atëherë është e nevojshme, që nën dhëne 
tij, të ndajmë atë që është e mirë me ata q€ po jë 
dhe të pranojmë atë që na mungon prej atyre q' i 


hme për të 

Për ta bërë këtë nuk është nevoja për asnjë destinacion të 
veçantë ose modifikim të instinktit shoqëror përmes një 
akti të ri të lirisë: ja çfarë doja të thosha. 

Dallimi karakteristik është ky: në kushtet e zhvilluara 
deri tani, unë si individ e lë veten në dorë të natyrës për të 
përftuar zhvillimin e pjesshëm të një dispozite të veçantë 
natyrore të pranishme tek unë, këtë e bëj sepse duhet ta 
bëj. Duke vepruar kështu unë nuk jam duke bërë ndonjë 
zgjedhje, përkundrazi, jam duke ndjekur instinktivisht 
rrugën e natyrës. Marr çdo gjë që natyra më jep, por nuk 
mund të marr atë që ajo nuk do të më japë, nuk kam asnjë 
shteg për të zgjeruar më tej mundësitë e mia, dhe nuk krijoj 
asnjë të tillë duke qenë se e kam të pamundur ta bëj këtë, 

Ndërsa kur zgjedh një shtresë duke pranuar se një 
shtresë është diçka që zgjidhet përmes një arbitri të lirë, siç 
duket se na sugjeron gjuha”,- kur zgjedh një shtresë duhet, 


12 Tek shënimet në fund të librit të versionit italisht (“La missione 
del dotto”, Fabri Editori, Milano, 2001), që është përdorur për këtë 
përkthim, në shënimin nr.9 për leksionin e tretë (f.105) sqarohet 
se fjala “shtresë” në gjermanisht është “Stand”, që nënkupton një 
vend ku qëndrohet, për këtë kemi në shqip fjalën “vendqëndrim”. 
“Zgjedhja” për të cilën flet autori në këtë rast, të cilën atij ia 
“sugjeron” gjuha gjermane, nënkupton me zgjedh se ku të qëndrosh 
në sferën shoqërore. Në vazhdim Fichte do të ndalet së tepërmi 
në mobilitetin social që ofron shoqëria me klasa në ndryshim 
nga ajo me kasta (e cila është përmbysur nga Revolucioni), 
vë ky “mobilitet” përmbahet tek koncepti i “zgjedhjes” dhe tek 
dimensioni etik i kësaj të fundit. Sipas Fichte-s në shoqërinë 
me klasa zgjedhja e shtresës shoqërore presupozon një zhvillim 
shoqëror të individit në bazë të aftësive të tij, ku një gjë € tillë 
Eshtë e drejtë dhe krejtësisht etike, sepse ajo manifeston lirinë si 
një zgjedhje në funksion të aftësive vetjake, tek të cilat është vetë 

paraprakisht, që unë t'i jem larguar veprimit të natyrës ndaj 
meje përderisa unë jam duke bërë një zgjedhje. Në fakt 
tek unë duhet të jenë zgjuar disa instinkte dhe duhet të 
jem i ndërgjegjshëm për disa aftësi të miat të caktuara. 
Por përmes të njëjtës zgjedhje unë vendos të mos llogaris 
më mundësitë në vazhdim që mund të më jepte natyra, 
me qëllim që t'i sajdis forcat e mia dhe të gjitha lehtësitë 
që më ofron natyra për të zhvilluar ezskluzivisht një aftësi 
të veçantë, ose dhe më shumë se një të tillë, dhe shtresa ime 
përcaktohet pikërisht përmes asaj aftësie të veçantë, 
zhvillimit të të cilës i jam dedikuar përmes një zgjedhjeje 
të lirë. 

Lind pyetja: a duhet të zgjedh një shtresë të veçantë, 
apo, nëse nuk duhet ta bëj, a mund t'i dedikohem në mënyrë. 
ekskluzive një shtrese të tillë, domethënë një përkryerje të 
njëanshme” 

Nëse duhet, nëse zgjedhja e një shtrese të veçantë është 
një detyrë e pakushtëzuar, atëherë prej ligjit racional suprem 
duhet të mund të deduktohet një impuls që të më shtyjë 
drejt kësaj zgjedhjeje, kjo gjë është analoge me mundësinë 
e të deduktuarit në përgjithësi të një impulsi të ngjashëm 
në lidhje me hyrjen e njeriut në shoqëri. Kur kjo zgjedhje 
është vetëm një mundësi e imja, atëherë nuk mund të 
deduktohet një impuls i ngjashëm, por vetëm një fakultet i 
thjeshtë për të zgjedhur një shtresë, dhe, për përcaktimin 
e vullnetit në zgjedhjen konkrete të asaj që lejohet nga 
ligji, duhet të vihet në dukje një e dhënë empirike, falë së 


individi ai që ndikon përmes zgjedhjes së tij, pra, raporti ndërmjet 
zgjedhjes dhe aftësisë është dialektik, sepse të dyja ndikojnë tek 
njëra-tjetra, dhe është pikërisht në këtë raport dialektik në të cilin 
manifestohet liria si një specifikë ontologjike e qenies njerëzores si 


qenie shoqërore. (shën. i përkth.) 

cilës nuk përcaktohet një ligj, por, përkundrazi, vetëm një 
rregull i sugjeruar nga urtësia. Termat e kësaj çështjeje do 
të na i nxjerrë në pah hetimi i mëtejshëm. 

Ligji thotë: përkryej të gjitha aftësitë e tua në mënyrë të 
plotë dhe uniforme, deri aty ku ke mundësi, por ligji nuk 
e specifikon nëse unë duhet ta bëj një gjë të tillë në një 
mënyrë imediate dhe të drejtpërdrejtë në sajë të natyrës, 
apo në mënyrë të ndërmjetësuar, përmes një lidhjeje me 
njerëz të tjerë. Në këtë rast, zgjedhja i takon plotësisht 
urtësisë personale. Ligji thotë: nënshtroje natyrën ndaj 
qëllimeve të tuaj por nuk thotë se duhet ta plazmojë atë 
për të gjitha qëllimet e mundshme të njerëzimit, atëherë 
kur ta gjeja atë në një gjendje të përshtatshme për qëllimet 
e mia falë veprimtarisë së njerëzve të tjerë. Prandaj ligji 
nuk ndalon të zgjedhësh një shtresë të veçantë: por fakti 
se ai nuk e ndalon këtë, nuk do të thotë se e urdhëron. 
Kështu, unë gjendem tashmë në fushën e arbitrit të lirë, 
mund të zgjedh një shtresë shoqërore, dhe në vendimin 
tim për të mos Zgjedhur këtë apo atë shtresë të veçantë 
(për këtë do flasim më vonë), d.m.th. për të zgjedhur 
apo jo një shtresë në përgjithësi, duhet të kem parasysh 
shkaqe që përcaktohen në një mënyrë krejt tjetër nga ato 
të deduktuara nga ligji në fjalë. 

Sipas gjendjes aktuale të gjërave njeriu ka lindur në 
shoqëri. Ai nuk gjendet përballë një natyre të ashpër, por në 
shumë aspekte e has atë të predispozuar për qëllimet e tij të 
ndryshme. Ai zbulon një numër të madh njerëzish të zënë 
në modifikimin e natyrës përmes punës së tyre, me qëllim 
për ta bërë atë të dobishme për qeniet racionale. Ai gjen të 
gatshme një numër të caktuar gjërash, që në të kundërt do 
t'i duhej t'i bënte vetë. Ndoshta ai mund ta kalonte jetën 
edhe duke mos dashur t'i kthente forcat e tij drejtpërdrejtë 

nga natyra, dhe mund të arrinte një përkryerje të caktuar 
duke u kufizuar së shijuari atë që shoqëria tashmë ka bërë 
dhe bën për formimin e saj. Por kjo nuk i lejohet. Njeriu 
duhet të paktën të kërkojë t'i kthejë shoqërisë borxhin që 
i kaj ai duhet të zërë vendin që i takon: i duhet që në një 
mënyrë a një tjetër të lartësojë përsosjen e llojit, të cilit i 
detyrohet aq shumë. 

Për ta bërë këtë njeriu ka dy rrugë në dispozicion. 
Mund të vendosë të modifikojë natyrën në gjithë aspektet 
e saj: por në këtë rast do i duhej e gjithë jeta, dhe madje 
më shumë se një jetë nëse do të kishte në dispozicion disa 
të tilla, për të njohur atë që është bërë përpara tij nga të 
tjerët dhe për të kuptuar atë që duhet bërë. Dhe në një rast 
të tillë, sigurisht jo për shkak të vullnetit të tij të keq, por 
më tepër për një lloj Zvetënimi të thjeshtë, jeta e tij nuk do 
t'i vlente të mirës së llojit njerëZor. Rruga tjetër është që ai 
të zgjedhë një veprimtari specifike, thellimin ndaj të cilës, 
për aq sa ky thellim mund të jetë i përkohshëm, e sheh 
si të favorizuar nga fakti se për këtë veprimtari mund të 
ketë talent natyror dhe pozitën e duhur shoqërore, kështu 
që i dedikohet në mënyrë ekskluzive kësaj veprimtarie, 
duke ia lënë kultivimin e aftësive të tjera shoqërisë, kësaj 
shoqërie që ai kërkon ta zhvillojë në fushën e zgjedhur 
prej tij. Në këtë mënyrë, individi ka zgjedhur një shtresë 
dhe kjo zgjedhje është në vetvete absolutisht legjitime. 
Edhe ky akt i arbitrit të lirë shfaqet, ashtu si dhe të tjerët, 
i nënshtruar nga ligji moral në përgjithësi. Një gjë e tillë 
përbën pikërisht parimin rregullues të veprimeve tona, 
dhe ky akt është i nënshtruar ndaj imperativit kategorik, 
të cilin unë do ta shprehja në këtë mënyrë: mos ji kurrë në 
kontradiktë me vetveten në lidhje me përcaktimet e tua 
ndaj vullnetit. Një ligj i formuluar në këtë mënyrë mund të 

përmbushet nga të gjithë, përderisa përcaktimi i vullnetit 
nuk varet aspak nga natyra, por vetëm nga ne. 

Zgjedhja e një shtrese është një zgjedhje e lirë, kështu 
që asnjë njeri nuk mund të detyrohet të zgjedhë, apo të jetë 
i përjashtuar nga zgjedhja. Çdo veprim i veçantë, dhe çdo 
dispozitë e veçantë në të cilën propozohet një shtrëngesë 
e tillë, është ilegjitim. Pa folur pastaj për faktin se është 
marrëzi të detyrosh një individ t'i përkasë një shtrese ose 
ta përjashtosh nga një tjetër, duke qenë se askush nuk 
mund t'i njoh në mënyrë të plotë prirjet e veçanta të një 
njeriu tjetër, dhe pikërisht për këtë arsye dobishmëria e 
një anëtari zhduket për shoqërinë kur ai priret ndaj një 
pozite që nuk është e tija, pavarësisht nga kjo, një gjë e tillë 
është e padrejtë në vetvete, sepse e vë veprimin tonë në 
kontradiktë me konceptet praktike që kemi. Ne kërkuam 
një anëtar të shoqërisë, dhe e bëmë atë një instrument të 
shoqërisë, donim një bashkëpunues të lirë për projektin 
tonë të madh, dhe e bëmë atë një instrument pasiv dhe 
të nënshtruar. Përmes rregullimit tonë etik vrasim tek ai 
njeriun që është brenda nesh, dhe ofendojmë si atë ashtu 


13 Fichte propozon një strukturë klasore me baza etike, në të 
cilën stratifikimi shoqëror duhet të realizohet nga zgjedhja e lirë e 
individëve për t'u vendosur në shtresën shoqërore për të cilën janë 
të aftë. Pavarësisht se efikasiteti i tyre shoqëror shpallet si kriteri 
i kësaj zgjedhjeje, ky efikasitet e ndikon zgjedhjen e tyre vetëm 
nëse ata arrijnë ta perceptojnë subjektivisht nivelin objektiv të këtij 
efikasiteti, pra, përsëri çështja mbetet në dorë të zgjedhjes vetjake, 
e cila rezulton të vendosë për fatin e gjithë shoqërisë. Pikërisht 
këtu shfaqet një nuancë e të ashtuquajturit “idealizëm subjektiv” të 
Fichte-s, i cili manifestohet në presupozimin a priori se individi do 
të zgjedhë të bëj atë që është i aftë të bëj dhe jo të kundërtën, pra s€ 
ai nuk mund të gënjejë as veten dhe as të tjerët. (shën. i përkth.) 

dhe shoqërinë. 

Një shtresë e caktuar, zhvillimi i mëtejshëm i një talenti 
specifik, janë zgjedhur për t'i rikthyer shoqërisë atë që ajo 
ka bërë për ne. Kështu, është e detyrueshme për të gjithë 
të përdorin kulturën vetjake për të kontribuar në mënyrë 
konkrete në favor të përfitimit të shoqërisë. Askush nuk 
ka të drejtë të punojë vetëm për të mirën personale, të 
izolohet kundrejt të ngjashmëve të tij dhe ta bëjë kulturën 
e tij të panevojshme për ta. Në fakt është në sajë të punës 
së shoqërisë, prej nga ai është vënë në kushte për të 
përftuar atë kulturë, kjo e fundit është në njëfarë mënyre 
një produkt i shoqërisë, një pronë e saj: dhe personi në fjalë 
i vjedh të ngjashmëve të tij një pronë të tyren, nëse nuk 
dëshiron ta përdorë kulturën e tij në favor të tyre. Çdokush 
ka për detyrë jo vetëm të jetë i dobishëm për shoqërinë 
në tërësinë e saj, por edhe t'i drejtojë të gjitha energjitë e 
veta, brenda mundësive të tij, drejt realizimit të qëllimit 
përfundimtar të shoqërisë, që është bërja gjithmonë e 
më fisnik e llojit njerëzor dhe bërja e tij gjithmonë e më 
autonom, të vetëmjaftueshëm dhe të lirë nga zgjedha e 
forcave natyrore. Kështu, nga kjo pabarazi e re përcaktohet 
një barazi e re, d.m.th. një progres uniform i kulturës tek të 
gjithë individët. 

Nuk them se gjërat shkojnë gjithmonë siç i kam 
përshkruar këtu, por kështu do duhej të shkonin sipas 
koncepteve tona praktike mbi shoqërinë dhe shtresave 
të ndryshme shoqërore që e përbëjnë atë, dhe duhet pje 
përshtatemi atyre për sa kohë që ato do vazhdojnë kështu 
edhe në të ardhmen. Më vonë do të shohim se me çfarë 
force shtresa intelektuale mund të veprojë për realizimin e 
këtij qëllimi, dhe se sa instrumente ka ajo në dispozicion 


për këtë. 

Nëse idenë e tratuar këtu e shqyrtojmë pa marrë parasysh 
veten, atëherë harrojmë jashtë nesh një kolektivitet në të 
cilin askush nuk mund të punojë për veten pa punuar 
njëkohësisht për gjithë të tjerët, dhe as të punojë për të 
tjerët pa punuar njëkohësisht për veten. Kemi të bëjmë me 
një situatë, në të cilën progresi i lumtur i çdo anëtari të 
veçantë përfaqëson një progres të lumtur për të gjithë, dhe 
shpartallimi i individit është një shpartallim i kolektivitetit: 
e ky është një spektakël që, përmes harmonisë që ne 
zbulojmë edhe tek gjërat më të ndryshme në botë, na bën 
mirë shpirtërisht dhe e lartëson fuqishëm shpirtin tonë. 

Interesi rritet kur ai reflektohet tek vetë ne dhe kur 
kuptojmë se jemi anëtarë të këtij uniteti të madh intim. 
Ndjesia e dinjitetit vetjak dhe forca jonë rriten kur i 
themi vetes atë që çdokush mund të thotë: ekzistenca 
ime nuk është e kotë dhe pa qëllim, unë jam një unazë € 
domosdoshme e zinxhirit të madh që gjarpëron në përjetësi 
nga zhvillimi i njeriut të parë e deri në vetëdijen e plotë 
të ekzistencës së tij. Sa të mëdhenj, të urtë e fisnikë ka 
pasur në radhët e njerëzve — ata mirëbërës të llojit njerëzor 
emrat e të cilëve i lexoj të përmendur në histori, dhe ata 
të shumtët meritat e të cilëve kanë mbërritur tek unë por 
jo emrat e tyre — të cilët që të gjithë kanë punuar për mua, 
unë mbledh frytet e punës së tyre: zbuloj mbi tokën në të 
cilën ata kanë banuar gjurmët e bekuara të hapave të tyre. 
Unë mund, nëse dua, të marr mbi vete detyrën sublime 
që ata i kishin vënë vetes, atë të bërjes më të urtë dhe të 
lumtur të racës sonë të përbashkët të sivëllezërve njerëz. 
Mund vazhdoj të ndërtoj aty ku atyre iu desh të ndaleshin. 
Mund t'i afrohem më shumë përmbushjes së tempullit të 
shkëlqyer që atyre iu desh ta linin të papërfunduar. 

“Por edhe mua do më duhet, ashtu si ata, ta ndërpres 

veprën timel” mund të thotë ndonjëri. Ohil Ky është 
mendimi më sublim ndër gjithë të tjerët: nëse marr 
përsipër atë detyrë sublime, nuk do të arrij kurrë ta 
përmbush, nëse është e sigurt që përmbushja e kësaj detyre 
përfaqëson destinacionin tim, është gjithashtu e sigurt që 
unë nuk mundem kurrë të pushoj së vepruari, e kështu 
nuk mund të pushoj kurrë së qeni. E ashtuquajtura vdekje 
nuk mund ta shkatërrojë veprën time: dhe meqenëse kjo 
e fundit duhet të jetë e përfunduar, ndërkohë që në asnjë 
epokë ajo nuk mund të jetë plotësisht e tillë, prandaj dhe 
ekzistenca ime nuk është e kufizuar brenda asnjë periudhe 
kohore, dhe unë jam i përjetshëm. Me marrjen përsipër 
të kësaj detyre të madhe kam shtirë në dorë përjetësinë. 
Me krenari ngre kokën drejt zinxhirëve të mëdhenj 
kërcënues, drejt katarakteve të vrullshme dhe drejt reve 
të trazuara që notojnë në një det flakësh, dhe them: unë 
jam i përjetshëm, dhe sfidoj fuqinë tuaji Unë mposht çdo 
pengesë që shfaqet përgjatë ecjes sime, dhe ti tokë, ti qiell, 
dhe të gjithë elementët tuaj, pleksuni në një përzierje të 
ashpër, shkumëzoni dhe tërbohuni, madje shkatërroni 
në një betejë të ashpër dhe atomin e fundit të trupit tim, 
vetëm vullneti im me projektin e tij të palëkundur duhet 
të ngrihet guximshëm dhe gjakftohtë mbi kasaphanën e 
kozmosit. Unë kam betonuar destinacionin tim dhe ai do 
të zgjasë sa do të zgjasë unë: ai është i përjetshëm dhe i 
përjetshëm si ai jam edhe unël 

Leksioni i katërt 
Mbi destinacionin e intelektualit 


Sot duhet të flas për destinacionin e intelektualit. 
Një gjë e tillë më vë në një pozitë të veçantë. Të gjithë ju, 
zotërinjtë e mi, ose të paktën shumica juaj, keni zgjedhur 
shkencën si angazhimin e jetës suaj, edhe unë gjendem në 
të njëjtën pozitë me ju. Të gjithë ju — të paktën kështu 
supozohet — angazhoni energjitë tuaja për të hyrë me nder 
në shtresën intelektuale, edhe unë kështu kam bërë dhe 
vazhdoj të bëj. Kështu unë, si intelektual, duhet të flas 
për destinacionin e intelektualit përpara intelektualësh 
të rinj. Duhet ta shqyrtoj çështjen në mënyrë të thelluar, 
duhet ta studioj në mënyrën më të mirë të mundshme, 
duke treguar kujdes vetëm për të vërtetën. Dhe nëse do të 
zbuloja për këtë shtresë një destinacion tepër të respektuar, 
të lartësuar, dhe që dallohet nga ai i shtresave të tjera 
shoqërore, si do mund ta specifikoja atë pa u treguar jo 
modest, pa zhvlerësuar shtresat e tjera, dhe pa u treguar 
mendjemadh” Nga ana tjetër, fakti që jam një filozof me 
detyron ta përcaktoj çdo koncept në mënyrë TO 
Çfarë mund të bëj kur në sistem i vjen radha pikërisht një 
koncepti të tillë” Nuk mundem në asnjë rast të nënvlerësoj 
një të vërtetë të mirënjohur. Ajo është gjithmonë një € 

vërtetë, së cilës duhet t'i nënshtrohet edhe modestia, e cila 
do të ishte një modesti e rreme nëse do të dëmtonte këtë të 
vërtetë. Më lejoni ta shqyrtoj argumentin tonë fillimisht 
me ftohtësi, sikur të mos kishte asnjë lidhje me personin 
tonë, më lejoni ta shqyrtoj atë sikur të ishte një koncept që 
i përket një bote krejtësisht të huaj. Mandej na lejoni t'i 
lidhim argumentet tona sa më shumë të jetë e mundur. Më 
kujtoni të mos harroj atë që iu ripremtoj se do ta theksoj 
në momentin e duhur: faktin se për çdo shtresë shoqërore 
është e domosdoshme të meritojë sqimën tonë: faktin 
se nuk është shtresa ajo që e fisnikëron individin, por 
afirmimi i vetes në të: se çdokush meriton të nderohet deri 
në masën që realizon maksimalisht përmbushjen e plotë 
të rolit të tij. Na lejoni të sjellim ndërmend se pikërisht 
për këtë intelektuali ka një arsye më shumë për të qenë 
më modest se gjithë të tjerët, se ai ka një cak ndaj të cilit 
duhet të qëndrojë gjithmonë shumë larg: sepse i duhet të 
arrijë një lartësim ideal ndaj të cilit e ndan zakonisht një 
distancë e madhe. 

“Tek njeriu gjenden një shumësi instinktesh dhe 
talentesh, dhe është destinacioni i çdo individi të veçantë 
të zhvillojë aftësitë vetjake sa më shumë që të jetë € 
mundur. Tek ai është i pranishëm, ndër të tjera, edhe 
instinkti shoqëror, shoqëria i përgatit atij një fushë të re 
e të veçantë kulturore — kulturën për shoqërinë — dhe në 
përgjithësi ia lehtëson kulturën në mënyrë të shkëlqyer. 
Asgjë nuk i është paracaktuar njeriut për sa i përket faktit 
që ai të zhvillojë tërësisht të gjitha prirjet e tij në natyrë në 
mënyrë të drejtpërdrejtë, apo që të preferojë t'i zhvillojë 
ato në mënyrë të ndërmjetësuar përmes shoqërisë. Metoda 
e parë është e vështirë dhe nuk e lë shoqërinë të përparojë: 


prandaj çdo individ zgjedh nga brenda shoqërisë degën € 

tij të veçantë në rrethin e përkryerjes universale, ia lë të 
tjerat anëtarëve të tjerë të shoqërisë, dhe pret prej tyre që 
t'i lejojnë afij të marrë pjesë në progresin e kulturës së tyre, 
ashtu siç ai i lë ata të marrin pjesë në progresin e së Zijës. E 
tillë është origjina dhe e drejta legjitime e ekzistencës së 
diversitetit të shtresave në shoqëri”. 

Këto janë rezultatet e leksioneve të zhvilluara deri tani. 
Një klasifikim i shtresave të ndryshme shoqërore mbi bazë 
konceptesh racionale, që është padyshim i mundshëm, 
duhet të bazohet mbi një renditje të plotë të të gjitha 
dispozitave dhe nevojave natyrore të njeriut (dhe jo vetëm 
mbi bazën e nevojave të tij artificiale). Një shtresë e veçantë 
mund t'i dedikohet kultivimit të çdo prirjeje natyrore, 
ose plotësimit të çdo nevoje natyrore që bazohet mbi një 
instinkt të lindur të njeriut. Duke e ruajtur këtë hetim për 
një moment tjetër, do të përballemi me një tjetër hetim që 
në leksionin e sotëm do të preket më nga afër. 

Nëse do të shfaqej çështja e përsosmërisë dhe 
papërsosmërisë së një shoqërie të themeluar mbi parimet 
e sipërpërmendura,- çdo shoqëri organizohet spontanisht 
përmes instinkteve natyrore të njeriut, pa asnjë udhëzim, 
kështu rezulton nga kërkimi ynë rreth origjinës së 
shoqërisë — nëse do të shfaqej kjo çështje, zgjidhja e saj do 
të presupozonte përgjigjen e pyetjes së mëtejshme: në një 
shoqëri të dhënë, a shtrohet vërtetë problemi i favorizimit 
të zhvillimit dhe të përmbushjes së të gjitha nevojave, 
apo zhvillimi dhe përmbushja uniforme e tyret Nëse do 
të bëhej kujdes për një gjë të tillë, atëherë shoqëria, për 
aq sa ajo është shoqëri, do të ishte e përkryer. Kjo nuk 
nënkupton se ajo do të kishte arritur qëllimin 6 sa gje kjo, 
që siç e kemi thënë në kërkimet tona të mëparshme, është 
e pamundur: por, kjo do të thotë se ajo është organizuar në 

një mënyrë të tillë që : ajrohet gjithmonë e më shumë qëllimit 
të saj. Nëse, përkundrazi, nuk do të bëhej kujdes për një gjë 
të tillë, ajo do të avanconte në rrugën e kulturës për ndonjë 
arsye të rastësishme, apo nga ana tjetër, për arsye po të 
rastësishme, mund edhe të bënte hapa prapa. 

Të kujdesurit ndaj këtij zhvillimi uniform të të gjitha 
aftësive të njeriut presupozon pikë së pari njohjen e 
të gjitha instinkteve dhe nevojave të tij, një llogaritje të 
ardhshme të qenies së tij. Por vetë kjo njohje e njeriut në 
tërësinë e tij bazohet në një prirje që duhet zhvilluar. Tek 
njeriu ekziston një shtysë për të ditur, veçanërisht për të 
ditur atë që i duhet. Por zhvillimi i kësaj prirjeje kërkon 
gjithë kohën dhe gjithë forcat e një njeriu, nëse ka një 
nevojë kolektive, e cila nxjerr para nesh kërkesën urgjente 
që një shtresë e veçantë t'i dedikohet përmbushjes së kësaj 
nevoje, ajo është pikërisht nevoja për të ditur. 

Por, vetëm njohja e prirjeve dhe e nevojave të njeriut, 
pa shkencën që na mëson të zhvillojmë të parat dhe të 
përmbushim të dytat, jo vetëm që do të ishte një gjë e 
trishtueshme dhe meskine, por do të ishte gjithashtu edhe 
një njohje pa kuptim dhe absolutisht e kotë. Ai që më 
tregon defektet e mia pa më treguar në të njëjtën kohë 
mjetet për t'i ndrequr ato, ai që më bën të vetëdijshëm për 
nevojat e mia pa më bërë të aftë për t'i përmbushur ato, 
ai vepron ndaj meje në një mënyrë tepër armiqësore. Do 
kishte qenë më mirë të më kishte lënë në injorancën time 
kafshërorel E thënë shkurt: një njohje e tillë nuk është 
njohja që kërkon shoqëria, për zhvillimin e së cilës do të 
ishte e nevojshme të ekzistonte një shtresë shoqërore € 
veçantë që të zotëronte këtë njohje: në fakt kjo lloj njohjeje 
nuk synon aspak përkryerjen e llojit njerëzor dhe të 
realizojë, përmes kësaj përkryerje, një unitet të njerëzimit, 

siç ajo faktikisht duhet të synonte. 

Njohjes së nevojave i duhet shtuar njohja e mjeteve 
përmes të cilave këto nevoja duhen përmbushur, dhe kjo 
shkencë i përket gjithmonë të njëjtës shtresë sociale, duke 
qenë se asnjëra prej këtyre njohjeve nuk mund të bëhet e 
plotë, dhe aq më pak aktive dhe vitale, pa tjetrën. Lloji i 
parë i njohjes bazohet mbi postulate të kulluara racionale, 
dhe filozofike, lloji i dytë bazohet pjesërisht mbi përvojën, 
dhe është filozofiko-historike (jo vetëm historik, sepse 
qëllimet, për të cilat mund të ekzistojë vetëm një njohje 
filozofike, duhet t'i vë në relacion me çdo objekt që më 
vjen nga përvoja, në mënyrë që t'i gjykoj këta të fundit si 
mjete për të realizuar qëllimet në fjalë). Kjo njohje duhet 
të jetë e dobishme për shoqërinë, kështu, nuk bëhet fjalë 
për të ditur në përgjithësi se cilat janë prirjet e njeriut në 
vetvete, dhe se si ai mund t'i zhvillojë ato, duke qenë se një 
njohje e tillë nuk do të ishte frytdhënëse. Ajo duhet të bëjë 
edhe një hap përpara që të jetë e dobishme konkretisht. 
Duhet kuptuar se në çfarë niveli të caktuar kulturor, në një 
epokë të dhënë, gjendet shoqëria anëtarë të së cilës jemi, 
dhe se në çfarë niveli më të lartë duhet të ngjitet ajo, dhe se 
çfarë mjetesh duhen përdorur për një qëllim të tillë. 

Ne sigurisht që mund të nisemi nga parime racionale dhe 
duke presupozuar një përvojë në përgjithësi, të kalkulojmë 
përparimin e llojit njerëzor, duke bërë abstraksione nga 
çdo përvojë e caktuar. Mund të tregohen me përafërsi 
gradët e veçanta dhe të mëtejshme që kjo eksperiencë 
duhet të kalojë përpara se të arrijë në një nivel të caktuar 
kulturor. Por është e pamundur të tregosh nivelin në të 
cilin ka arritur njerëzimi në një epokë të dhënë duke u 
nisur vetëm nga parime racionale, për një gjë të tillë duhet 
ndihma e përvojës, duhen studiuar ngjarjet e së shkuarës, 

por me një vëzhgim të përsosur nga filozofia. Duhet të 
shohim përreth dhe të vëzhgojmë bashkëkohësit. Kjo pjesë 
e fundit e njohjes së domosdoshme për shoqërinë është 
njohje vetëm historike. 

Tre llojet e mësipërme të njohjes, të konceptuara si 
të lidhura ndërmjet tyre — dhe pa këtë lidhje ato nuk do 
të kishin shumë vlerë — përbëjnë atë që quhet erudicion, 
ose që të paktën duhet konsideruar si i tillë, dhe, ai që 
i ka dedikuar jetën përftimit të këtyre njohjeve quhet 
intelektual. 

Jo çdo individ mund të përqafojë tërësinë komplekse 
të njohjes njerëzore në tre aspektet e saj. Kjo do të ishte e 
pamundur, dhe pikërisht sepse është e pamundur, sforcimi 
për ta realizuar do të ishte i pafrytshëm dhe e gjithë jeta 
e një anëtari të shoqërisë — që do të ishte e dobishme 
për shoqërinë — do të ishte shkëputur pa asnjë përfitim. 
Individët mund të shkëpusin aspekte të veçanta nga fusha 
e njohjes, por gjithsecili do të duhej të përpunonte pjesën 
e tij sipas këtyre tre këndvështrimeve: filozofik, filozofik- 
historik dhe thjesht historik. Këtu po kufizohem duke 
prekur përkohësisht atë që në një moment tjetër do të 
parashtroj më me kujdes: po ripohoj të paktën provizorisht 
përmes dëshmisë sime faktin se studimi i një filozofie, 
sado e thellë qoftë ajo, nuk do ta bënte të panevojshëm 
përftimin e njohjeve empirike. Përkundrazi, studimi i 
filozofisë tregon në mënyrën më bindëse të mundshme 
domosdoshmërinë e tyre. Qëllimi i gjithë këtyre njohjeve 
është ai që treguam më lart: të kërkosh përmes tyre që 
të gjitha prirjet e llojit njerëzor të zhvillohen në një 
mënyrë uniforme dhe gjithmonë në rritje. Nga kjo del 
edhe destinacioni i vërtetë i shtresës intelektuale: Zontrolli 
suprem i progresit efektiv të llojit njerëzor në kompleksitetin € 

vet, dhe nxitja e vazhdueshme e këtij progresi. 

Po e frenoj veten, zotërinjtë e mi, për të mos ju ekzaltuar 
me idenë e sublime që sapo pohova: rruga e këtij hetimi 
të shpejtë nuk ka mbaruar ende. Por nuk mund të mos vë 
në dukje shkarazi, atë që do të bënin ata të cilët kërkojnë 
të frenojnë progresin e lirë të shkencës. Them: do të bënin, 
sepse si mund ta di unë nëse ekzistojnë apo jo njerëz të 
tillë” Progresi kompleks i llojit njerëzor varet në mënyrë të 
drejtpërdrejtë nga progresi i shkencave. Ai që frenon këtë 
të fundit frenon edhe të parin. Ai që frenon progresin e 
llojit njerëzor, zbulon publikisht në sytë e bashkëkohësve 
dhe pasardhësve të vet tiparet e tiji Me një zhurmë që do 
të ishte më e madhe se një mijë zëra, pasi ai bërtet me 
veprimet e tij, ai ia shurdhon veshët botës dhe pasardhësve: 
“sa të jem unë gjallë, njerëzit që jetojnë rreth meje nuk 
duhet të bëhen më të urtë dhe më të mirë, duke qenë se në 
progresin e tyre të pandalshëm unë mallkoj çdo përpjekje 
të tyre, pasi një gjë e tillë do të më përthithte dhe mua, e 
prandaj unë e urrej”. Nuk dua të bëhem më fisnik e më i 
ndriçuar: terri dhe errësira janë elementët e mi, dhe për 
të mos hequr dorë prej tyre do të përdor edhe energjitë e 
mia të fundit. Njerëzimi, tani, nuk ka nevojë për asgjë: atij 
mund t'i hiqet gjithçka pa i ofenduar dinjitetin: gjithçka, 
por jo ama mundësia e përkryesionimit. Me një ftohtësi 
dhe dinakëri më të madhe se sa ajo e qenies mizantrop 
që na është përshkruar në Bibël, këta mizantropë kanë 
llogaritur, paramenduar dhe zgjedhur pikën më të shenjtë 
nga ku mund t'i turreshin njerëzimit për ta shtypur atë 
që në embrion, dhe ia kanë arritur qëllimit. Lloji njerëzor, 
i indinjuar, e heq shikimin nga imazhi i tyre. Dhe ne 
kthehemi tek kërkimi ynë. 

Shkenca është një sektor i kulturës njerëzore, çdo 

sektor i kësaj të fundit duhet të përparojë në mënyrë 
që të përparojë edhe sektorët e tjerë të njerëzimit. Çdo 
intelektuali, ashtu si dhe çdo njeriu që ka zgjedhur një 
shtresë të veçantë, i takon të aspirojë zhvillimin gjithmonë 
e më të madh të shkencës, dhe veçanërisht të atij sektori të 
saj që ai ka zgjedhur. Kjo i takon atij ashtu siç i takon çdo 
njeriu tjetër në fushën e vet specifike: madje, intelektualit i 
takon kjo detyrë më shumë se kujtdo tjetër. A do të donte 
ai, që vigjilon progreset e realizuara nga shtresat e tjera 
shoqërore dhe i favorizon ato, të mos përparonte për vetet 
Nga progreset e tij varen të gjitha progreset e kulturës 
njerëzore. Është detyra e tij t'u paraprijë gjithmonë këtyre 
progreseve për t'u hapur rrugën, e ta eksplorojë dhe ta 
udhëheqë këtë të fundit, dhe, a do të donte pikërisht ai të 
qëndronte prapa” Nëse do ta bënte këtë, ai do të pushonte 
së qeni ai që duhej të ishte, dhe duke qenë se ai nuk mund 
të jetë ndryshe, atëherë nuk do të ishte më asgjë. Nuk them 
se çdo intelektual duhet ta bëjë zë përparojë disiplinën e tij, 
ka raste që ai nuk është në gjendja ta bëjë një gjë të tillë. 
Por them se ai duhet të aspirojë për ta përparuar disiplinën 
e tij: se ai nuk mund të ndalet, dhe as të besojë se e ka bërë 
detyrën e tij në mënyrë të mjaftueshme përderisa nuk ka 
kontribuar në përparimin e disiplinës së tij. Për sa kohë që 
jeton, ekziston gjithmonë mundësia për ta bërë të përparojë 
disiplinën së cilës ai i është dedikuar: nëse vdekja e metr 
përpara se ai të arrijë qëllimin e tij, atëherë ai është i çliruar 
nga detyrat për sa i përket kësaj bote fenomenale, dhe do 
të jetë impenjimi i fortë i vullnetit ai që do të vlerësohet në 
vend të përmbushjes së qëllimit në fjalë. 

Rregulli në vazhdim vlen për të gjithë njerëzit, pof 
në mënyrë të veçantë vlen për intelektualin: intelektuali 
duhet ta harrojë atë që ka bërë pikërisht në momentin që 

e ka bërë, dhe të mendojë gjithmonë dhe vetëm për atë që 
i mbetet ende për të bërë. Ai që nuk sheh të zgjerohet në 
çdo hap të tijin fusha e hetimit të tij, ai ende nuk ka shkuar 
shumë larg. 

Intelektuali është i destinuar ndaj shoqërisë në gjithçka 
e për gjithçka: si asnjë shtresë tjetër, ai ekziston vetëm falë 
shoqërisë dhe për shoqërinë. Dhe, kjo e bën të jetë subjekt 
i detyrës për të përkryesionuar në nivel maksimal të gjitha 
aftësitë e shoqërisë, d.m.th. aftësinë për të marrë dhe aftësinë 
për të komunikuar. Aftësia e parë duhet të jetë zhvilluar tek 
ai në mënyrën më të lartë, nëse ai i ka përftuar në mënyrën e 
duhur njohjet empirike që i kërkohen. Intelektuali duhet të 
njohë pasurinë e njohurive ekzistuese në fushën e shkencës 
së tij specifike. Për ta njohur atë ai nuk ka rrugë tjetër përveç 
të mësuarit, pavarësisht se gojor apo me shkrim, duke qenë 
se do të ishte e pamundur ta arrinte këtë qëllim përmes 
refleksionesh të bëra vetëm mbi bazë parimesh racionale 
të kulluara dhe të thjeshta. Përmes një rritjeje konstante 
të të mësuarit ai duhet të ruajë brenda vetes këtë aftësi 
për të marrë, dhe të evitojë të mbyllet tek opinionet dhe 
shpjegimet e të tjerëve, gjë kjo, që është një defekt tepër 
i përhapur dhe i pranishëm edhe tek njerëzit e shkëlqyer 
të mendimit. Në fakt, asnjëri nuk është aq i mësuar sa të 
mos ketë më nevojë të mësojë, madje ndonjëherë të mësojë 
diçka shumë të rëndësishme. Nga ana tjetër, asnjëri nuk 
është aq injorant sa të mos mund t'i thoshte edhe njeriut 
më të ditur ndonjë gjë që ky i fundit të mos e dinte. Veç të 
tjerash, intelektuali ka gjithmonë nevojë për aftësinë për të 
komunikuar. Ai nuk i posedon njohuritë e tij për interesin 
e vet personal, por për të mirën e shoqërisë. Qysh kur është 
i ri ai duhet ta ushtrojë këtë aftësi, dhe pastaj ta mbajë atë 
në një aktivitet konstant, me anë të instrumenteve që do t'i 

shohim më vonë. 

Kështu, intelektuali duhet t'i aktivizojë në favor të 
shoqërisë njohuritë që i ka përftuar për shoqërinë, duhet t'i 
udhëheqë njerëzit në perceptimin e saktë të nevojave të tyre 
dhe t'i bëjë ata të njohin mjetet për përmbushjen e këtyre 
nevojave. Por, kjo nuk do të thotë se duhet t'i përfshijë ata 
në kërkimet e thella që ai vetë duhet të ndërmarrë për të 
zbuluar diçka të vërtetë e sigurt. Të synosh një gjë të tillë 
do të thotë të duash t'i transformosh të gjithë njerëzit në 
intelektualë që kanë një nivel aq të lartë, sa që vetëm ai 
mund ta ketë, dhe kjo, përveçse është e pamundur, nuk 
është as funksionale. Edhe qëllimet e tjera të shoqërisë 
duhet të kryhen, dhe pikërisht për këtë arsye ekzistojnë 
edhe shtresat e tjera shoqërore. Nëse edhe këto të fundit 
do t'ia dedikonin kohën e tyre kërkimeve intelektuale, 
atëherë edhe intelektualët do të pushonin shumë shpejt 
së qeni intelektualë. Por si duhet dhe si mund të veprojë 
intelektuali për të popullarizuar njohjet e tij” 

Shoqëria nuk mund të mbahet në këmbë aty ku nuk 
ekziston besimi në ndershmërinë dhe aftësinë e të tjerëve, 
ky besim është thellësisht i ngulitur në shpirtin tonë. Falë 
një providence të veçantë të natyrës, ky besim është më i 
fortë atëherë kur kemi më shumë nevojë për ndershmërinë 
dhe aftësinë e të tjerëve. Edhe intelektuali duhet të 
mbështetet në besimin që inspirojnë ndershmëria dhe 
aftësia e tij, nëse i ka përftuar ato ashtu si duhet. Veç kësaj, 
tek të gjithë njerëzit ekziston një ndjenjë e të vërtetës, € 
cila nuk është e mjaftueshme por që duhet të zhvillohet, të 
vihet në provë dhe të përsoset, pikërisht kjo është detyra 
e intelektualit. Një sens i tillë i së vërtetës nuk do të ishte 
i mjaftueshëm për ta çuar një injorant në përvetësimin € 
të gjitha të vërtetave për të cilat ai ka nevojë: mjafton të 

bëhet e mundur që ai të njohë atë që është e vërtetë pa 
pasur nevojë të rendi pas argumentesh të thella, me kusht 
që një tjetër ta drejtojë tek e vërteta pa falsifikuar asgjë, 
duke qenë se shpesh herë falsifikimet janë vepër e njerëzve 
që presupozohet t'i përkasin shtresës intelektuale. Kështu, 
intelektuali mund të marrë përsipër edhe këtë sens të së 
vërtetës. Pra intelektuali, sipas mënyrës që e kemi zhvilluar 
deri tani konceptin e tij, është mbi bazën e destinacinit të 
tij mjeshtri i njerëzimit. 

Por detyra e tij nuk është vetëm t'i bëj njerëzit të njohin 
nevojat e tyre dhe mjetet për t'i përmbushur ato: ai duhet që 
në çdo kohë dhe vend t'i çojë ata drejt njohjes së nevojave 
të veçanta në kuadrin e rrethanave të caktuara, dhe drejt 
njohjes së mjeteve të caktuara për arritjen e qëllimeve 
të momentit. Intelektuali nuk sheh vetëm të tashmen, 
por edhe të ardhmen, nuk sheh vetëm momentin aktual, 
por edhe pikën e mbërritjes drejt së cilës është drejtuar 
njerëzimi dhe nëse ai dëshiron ta vazhdojë rrugën që të 
çon tek ky vend e nuk don të devijojë nga rruga, ose të 
tërhiqet. Intelektuali nuk mund të pretendojë ta tërheqë 
llojin njerëzor fluturimthi drejt një pike që vetëm ai vetë 
e ka të qartë, njerëzimi nuk mund të përparojë me hapa 
galopante gjatë rrugës së tij. Ai duhet të preokupohet vetëm 
që njerëzimi të mos ndalet, ose të zmbrapset. Kështu, në 
lidhje me këtë aspekt ai është edukatori i llojit njerëzor. 

Në lidhje me këtë po nënvizoj shprehimisht që 
intelektuali gjendet i nënshtruar, në këtë aktivitet të tijin 
ashtu si dhe në të gjithë të tjerët, ndaj ligjit moral, apo 
ndaj përputhjes me vetveten që i është parashkruar. Ai 
vepron mbi shoqërinë: kjo e fundit është themeluar mbi 
konceptin e lirisë: ajo është e lirë, dhe të lirë janë edhe 
të gjithë anëtarët e saj: të cilët, intelektualit nuk i lejohet 

t'i trajtojë ndryshe përveçse përmes rregullave morale. Ai 
nuk duhet të bjerë pre e tendencës për ta bërë njeriun t'i 
përftojë bindjet e tij duke përdorur instrumente shtrëngues, 
duke arritur tek përdorimi i forcës fizike, kundër kësaj 
çmendurie nuk duhet të jetë më e nevojshme të harxhojmë 
qoftë dhe një fjalë të vetme në epokën tonë. Ai gjithashtu 
nuk duhet t'i gënjejë njerëzit. Pavarësisht nga fakti se të 
vepruarit në këtë mënyrë është në dëm të tij, dhe se në 
çdo rast detyrat e njeriut do të ishin gjithmonë në një 
nivel më superior krahasuar me ato të intelektualit, duke 
vepruar kështu ai bëhet fajtorë njëkohësisht edhe ndaj 
shoqërisë. Në fakt, në këtë kontekst, çdo individ duhet të 
veprojë mbi bazën e një zgjedhje të lirë dhe të një bindjeje 
që ai e konsideron si të mjaftueshme: çdokush, në çdo 
veprim të vetin, duhet ta konsiderojë veten si një gëllim që 
bashkëzhvillohet me gëllime të tjera, dhe duhet të trajtohet si 
i tillë nga çdo anëtar i shoqërisë. Ai që trajtohet si një mjet 
i thjeshtë, gënjehet. 

Qëllimi përfundimtar i çdo individi të veçantë, 
ashtu si dhe ai i shoqërisë në tërësinë e saj, - që është 
njëkohësisht edhe qëllimi përfundimtar i gjithçkaje 
që përmbush intelektuali në gjirin e shoqërisë, - është 
përkryesionimi etik i njeriut i marrë në kompleksitetin 
e tij. Eshtë detyra e intelektualit që ta pohojë gjithmonë 
këtë qëllim përfundimtar dhe ta ketë parasysh në çdo gjë 
që bën në shoqëri. Askush që nuk është për vete njeri i 
mirë nuk mund të punojë në mënyrë të leverdishme për 
përkryesionimin etik. Ne mësojmë jo vetëm me anë të 
fjalëve, mësojmë në një mënyrë edhe më efikase përmes 
shembullit, dhe çdokush që jeton në shoqëri ka detyrim 
ndaj saj për të dhënë një shembull të mirë, pikërisht sepse 
forca e shembullit përcaktohet falë jetës sonë në shoqëri. 

Një gjë e tillë vlen aq më tepër për intelcktualin,i cili duhet 
të jetë më i mirë së të tjerët në çdo sektor të kulturës. Nëse 
ai gjendet prapa në lidhje me sektorin e parë dhe themelor, 
në atë sektor të cilin ka për qëllim kultura në kompleksitetin 
e saj, si mundet ai të krijojë për të tjerët atë model që ai 
duhet të përfaqësoje, dhe si mund të besojë se të tjerët do 
ta ndjekin mësimin e tij nëse ai vetë e kundërshton atë 
publikisht në çdo veprim të vetin” (Fjalët që themeluesi 
i fesë së krishterë i drejtoi dishepujve të tij i shkojnë për 
shtat intelektualit: “Ju jeni kripa e tokës. Po qe se kripa 
prishet, atëherë me ç'ka mund të kripetr”1“. Nëse ndërmjet 
njerëzve është dëmtuar zgjedhja, ku mund të kërkohet 
ende e mira moralet) Kështu, edhe nga ky këndvështrim i 
fundit, intelektuali duhet të jetë njeriu moralisht më i mirë 
i epokës së tij: ai duhet të manifestojë në personin e tij 
shkallën më të lartë të mundshme të përkryesionimit etik 
të arritur deri në atë moment. 

Ky, zotërinjtë e mi, është misioni që na bashkon, destini 
ynë i përbashkët. Është një destin i lumtur ai i të qenit i 
thirrur nga vokacioni i veçantë vetjak për të bërë atë që në 
kuadrin e njerëzores, për vokacion të përgjithshëm, duhet 
pasur si detyrë të bëhet, - i të kushtuarit të kohës vetjake 
dhe energjive vetjake ndaj asaj në kërkim të së cilës koha 
dhe energjitë në fjalë në të kundërtën do të ndërpriteshin 
me një kursim të lodhshëm - i të pasurit për detyrë, për 
detyrim dhe si të vetmen punë të përditshme në jetë, atë që 
për të tjerët do të përbënte një rikrijim të ëmbël të punësi 
Ekziston një mendim që e ripërtërin dhe e ngre shpirtin 
lart, i disponueshëm ndaj cilitdo prej jush që është i denjë 
për misionin e vet: është ideja që edhe mua më është besuar 
pjesërisht kultura e epokës sime dhe ajo e epokave që do 


14 Mateu 5,13 

të vinë, që edhe në sajë të punës sime do të zhvillohen 
përparimi i brezave të ardhshëm, historia universale 
kombeve që ende nuk kanë lindur. Unë jam thirrur në 
këtë detyrë, që të dëshmojë të vërtetën. Jeta dhe destini im 
nuk janë të rëndësishëm, por rëndësia e pasojave të jetës 
sime është e pafundme. Jam një prift i së vërtetës, jam në 
shërbim të saj: jam angazhuar të bëj, përdor dhe duroj çdo 
gjë në emër të saj. Edhe nëse do të persekutohesha dhe 
urrehesha për dashurinë ndaj saj, edhe nëse do më duhej 
të vdisja në shërbim të saj, a nuk do të kisha bërë gjë tjetër 
veçse atë që është detyra ime në vetvete” 

E kuptoj mirë, zotërinjtë e mi, rëndësinë e asaj që sapo 
thashë. Di gjithashtu shumë mirë që një epokë e tredhur 
dhe e ligësht nuk është në gjendje të durojë as këto ndjenja 
dhe as trajtën që u kam dhënë atyre. E di që ajo quan 
fanatizëm, me një zë të frikësuar që tradhton një turp të 
brendshëm, gjithçka që nuk mund të arrijë dot. E di që 
ajo e heq shikimin e frikësuar nga një pikturë, në të cilën 
nuk sheh ligështinë dhe poshtërsinë e vet. E di se gjithçka 
që është e fortë dhe që kërkon të lartësohet, ka për “të të 
njëjtin efekt që ka një goditje për një paralitik. Unë e di të 
gjithë këtë, por di gjithashtu edhe se kujt po i drejtohem. 
Po flas përpara të rinjsh që falë moshës së tyre kanë 
imunitet kundrejt kësaj ligështie ekstreme: por, përmes një 
doktrine morale pjellore, do të doja të ngjallja në shpirtin e 
tyre ndjenja të tilla që do t'u lejonin atyre të ruheshin prej 
kësaj ligështie edhe në të ardhmen. Po tregoj sinqerisht, 
pikërisht nga ky vend ku më ka vendosur Providenca, se do 
të doja të përhapja një mënyrë më pjellore të menduari, një 
mënyrë më të fortë të të ndjerit të madhësisë dhe dinjitetit, 
një dëshirë më të zjarrtë për të përmbushur misionin me 
çdo kusht. Do të doja ta përhapja gjithë këtë në të gjitha 

drejtimet, deri atje ku flitet gjermanisht dhe madje përtej 
kësaj, gjithmonë nëse do mundja. Duke vepruar kështu, kur 
një ditë do të largoheni nga ky vend dhe do të përhapeni 
në të gjitha drejtimet, do të njihja tek ju, kudo që të jetonit, 
njerëzit që kanë zgjedhur të vërtetën si bashkëshorte: që 
janë lidhur me 'të në jetë dhe në vdekje, që e mbrojnë atë 
kur kundërshtohet nga të tjerët, që e mbrojnë publikisht 
kur përdhoset dhe fyhet: që durojnë në emër të saj urrejtjen 
e fshehur me dinakëri nga të mëdhenjtë, qeshjen torollake 
të budallait dhe ngritjen pasionante të shpatullave të 
meskinit. Për këtë arsye kam folur dhe për këtë qëllim do 
të them edhe atë që më ka mbetur për të thënë. 

Leksioni i pestë 
Shqyrtim i tezave të Rousseau-it në lidhje me ndikimin e 
artit dhe të shkencave në mirëqenien e njerëzimit. 


Nuk është dhe aq i dobishëm për zbulimin e së vërtetës 
kontestimi i qëndrimeve të gabuara që i kundërvihen asaj. 
Pasi e vërteta të jetë deduktuar korrektësisht prej parimeve 
të saj të veçanta themelore, gjithçka që i kundërvihet asaj 
duhet të rezultojë të jetë domosdoshmërisht false, qoftë 
dhe pa pasur nevojë për ndonjë përgënjeshtrim specifik. 
Ashtu siç përfshihet me një shikim të vetëm shtegu që 
është ndjekur për të arritur tek një njohje e caktuar, po aq 
e lehtë është edhe të shohësh degëzime që duke u nisur 
prej kësaj njohjeje mund të çojnë në opinione të gabuara, 
dhe është e lehtë të evidentosh me një siguri absolute tek 
çdo mëtues tezash të gabuara, pikën nga ku ai ka rënë në 
gabim. Në fakt, çdo e vërtetë mund të deduktohet vetëm 
nga një parim unik. I takon një doktrine shkencore të 
mirëformuar të tregojë se cili është ky parim për çdo rast 
të veçantë. Se si duhet të procedohet duke u nisur nga ky 
parim, vendoset nga logjika e përgjithshme, dhe kështu 
është e lehtë të zbulosh si rrugën e duhur ashtu dhe atë të 


gabuarën. 
T'i referohesh opinioneve të kundërta është tepër 

e dobishme për një parashtrim të qartë dhe të plotë të së 
vërtetës së zbuluar. Duke e përballur të vërtetën me 
këndvështrimet e gabuara, jemi të detyruar të tregojmë 
kujdes ndaj trajtimeve karakteristike të secilës palë dhe të 
krijojmë ndaj tyre një ide më të qartë dhe të saktë. Po e 
përdor këtë metodë për t'iu paraqitur një përmbledhje të 
shkurtër dhe të qartë të atyre që kam parashtruar deri më 
tani në këto leksione. 

Kam pohuar se destinacioni i njerëzimit është progresi 
i vazhdueshëm i kulturës dhe zhvillimi i pandalshëm 
uniform i çdo aftësie dhe nevoje të njerëzimit. I kam dhënë 
një rol shumë të nderuar në shoqërinë njerëzore shtresës 
së cilës i takon të ruajë procesin dhe uniformitetin e këtij 
zhvillimi. 

Është pikërisht Rousseau-i që ka kundërshtuar haptazi, 
me argumente në dukje më të vlefshme dhe me më 
elokuencë, këtë të vërtetë. Ai na paralajmëron se progresi 
kulturor është shkaku i vetëm i çdo korrupsioni njerëzor. 
Sipas Rousseau-it lumturia për njeriun nuk ekziston veçse 
në gjendjen natyrore: dhe, nga parimet e tij rezulton se 
ajo shtresë që më shumë se çdo tjetër promovon progresin 
kulturor, d.m.th. shtresa intelektuale, përfaqëson si burimin 
ashtu edhe bazën e çdo mjerimi dhe korrupsioni njerëzor. 

Ai që e pohon këtë ishte pikërisht një njeri që i 
kishte përsosur aftësitë e veta shpirtërore në një nive 
goxha të lartë. Russeau-i punoi me gjithë fuqinë e tij të 
jashtëzakonshme që i siguroi formimin e tij të shkëlqyer, 
për ta bindur sa më shumë që të mundte llojin njerëzor 
për saktësinë e supozimit të tij, për ta bërë njerëzimin të 
rikthehej në gjendjen natyrore që Rousseau-i lavdëronte. 
Për të regresi është progres. Gjendja natyrore prej së 
cilës njerëzimi është larguar, do të përbënte qëllimin 

përfundimtar që duhet të arrijë lloji njerëzor, të cilin ai 
e quan të korruptuar dhe pervers. Kështu, Russeau-i bën 
pikërisht atë që bëjmë dhe ne: punon sipas mënyrës së tij 
për ta përparuar njerëzimin dhe për ta stimuluar progresin 
e tij drejt qëllimit më të lartë përfundimtar. Pra, ai bën 
pikërisht atë çka kritikon, në një mënyrë shumë të ashpër, 
veprimet e tij janë në kontradiktë me parimet e tij. 

Kjo kontradiktë mbretëron edhe në idetë e tij. Çfarë e 
shtyn atë të veprojë në këtë mënyrë, në mos një instinkt 
i zemrës së tij” Nëse ai do ta kishte ndjekur këtë instinkt 
dhe do ta kishte afruar me atë që ka lidhje me të e që e çoi 
drejt gabimit, atëherë do të kishte unitet dhe përputhje 
si në mënyrën e të vepruarit të tij ashtu dhe në atë të 
të menduarit. Nëse zgjidhim kontradiktën e parë, do të 
zgjidhim njëkohësisht edhe të dytën. Pikën e Zgjidhjes të 
së parës dhe pikën e zgjidhjes të së dytës. Do ta zgjidhim 
këtë pikë, do ta zgjidhim kontradiktën, do ta kuptojmë 
Rousseau-in më mirë nga çe ka kuptuar ai veten dhe do ta 
gjejmë në përputhje të plotë me vetveten dhe me ne. 

Çfarë mund ta kishte shtyrë Rousseau-in drejt asaj 
teze ekstravagante, pjesërisht të mbrojtur edhe nga të tjerë 
përpara tij, që në tërësinë e saj binte plotësisht ndesh me 
opinionin e zakonshëm” Mos vallë e kishte deduktuar atë 
prej një parimi superior përmes një arsyetimi të thjeshtë 
dhe të kulluar” Absolutisht jo. Në asnjë rast Rousseau-i nuk 
ka shkuar deri në themelet e ndonjë njohjeje njerëzore: ai 
madje as nuk ka shtruar ndonjë pyetje lidhur me to. Ajo që 
Rousseau-i e mëton si të vërtetë bazohet drejtpërsëdrejti 
në ndjenjën e tij dhe njohja e saj mbart në vetvete gabimin, 
sepse bën që çdo njohje të bazohet thjesht në një ndjenjë 
që nuk është aspak e zhvilluar. Ose nga një anë ajo” është 
15 Bëhet fjalë për njohjen e ndjenjave vetjake në rastin e 
Rousseau-it. (shën. i përkth.) 

e pasigurt sepse nuk mundesh me qenë krejtësisht në dijeni 
për ndjenjat vetjake, ose nga ana tjetër ajo ngatërron të 
vërtetën me të rremen, duke qenë se një gjykim që bazohet 
mbi ndjenjën e kulluar dhe të thjeshtë paraqet si sinonime 
gjëra që nuk janë të tilla. Në fakt ndjenja nuk gabon kurrë, 
por gabon fakulteti i të gjykuarit, i cili e interpreton atë 
në mënyrë të pasaktë duke presupozuar sikur të ishte e 
kulluar edhe kur është e përbërë.15 

Duke u nisur nga ndjenja të pazhvilluara që Rousseau-i 
i vendos në bazë të refleksioneve të veta, ai nxjerr gjithmonë 
deduksione të sakta. Me të mbërritur tek arsyeja e 
rezultatit racional, ai gjendet në përputhje me vetveten dhe 
për shkak të kësaj i tërheq në mënyrë të parezistueshme 
lexuesit që arrijnë të mendojnë si ai. Nëse përgjatë rrugës 
së deduksionit racional do mund t'i lihej një hapësirë 
ndikimit të ndjenjës, kjo e fundit duhej ta shpinte të parin 
pikërisht në rrugën e drejtë, prej të cilës ai e kishte larguar. 
Për të gabuar më pak Rousseau-i do të duhej të ishte një 
mendimtar edhe më i mprehtë, ose edhe më pak i mprehtë. 
Për të mos ndjekur një rrugë të gabuar i udhëhequr nga 
mendimi i tij, ai do të duhej të posedonte një urtësi ose 
të një niveli superior, ose të një niveli mprehtësie goxha të 
kufizuar, duhet me qenë një mendimtar në gjithçka e për 
gjithçka, ose përndryshe mos me qenë asgjë. 

I izoluar nga bota e madhe, i udhëhequr nga ndjenja 


16 Fichte nuk e përkrah irracionalizmin që bazohet nga burimet 
e ndjenjave dhe intuitës. Modeli i tij për njohjen kërkon ekuilibër 
të mesëm, një integrim të ndjenjave me racionalen. Pas kësaj 
kritike ndaj Rousseau-it fshihet edhe një kritikë e tij ndaj rrymave 
irracionaliste të fundshtatëqindtës gjermane, të cilat zgjaten deri 
në fillim të tetëqindtës te shumë autorë romantikë. 

(shën nga versioni në italisht) 


MISIONI I INTELEKTUALIT 79 


e tij e kulluar dhe nga aftësia e tij e shkathët imagjinare, 
Rousseau-i në lidhje me botën, dhe në veçanti me atë 
të shtresës intelektuale veprat e së cilës e interesonin së 
tepërmi, kishte krijuar një imazh se si detyrimisht do 
duhej të ishin edhe njëra edhe tjetra dhe se si do duhej 
të përshtateshin ato me njëra-tjetrën nëse do të kishin 
ndjekur atë ndjenjën e zakonshme. 

Duke dalë nga gjendja e tij e izolimit dhe duke 
vështruar përreth, vuri re me tmerr se si ishin në të vërtetë 
bota dhe intelektualët. Ai pa, i fuqizuar në nivele të 
frikshme, një fenomen që kushdo që di të përdorë sytë e 
tij mund ta vërë re gjithandej: njerëz që, dinjiteti i tyre i 
lartë dhe shkëndija hyjnore e pranishme në ta nuk mund 
të dyshohet, janë kërrusur mbi tokë dhe prangosur në 
pluhur. Pa gëzimet e tyre, dhimbjet e tyre dhe fatin e tyre 
të lidhur ndaj plotësimit të nevojës së tyre të ulët epshore, 
nevojë e cila sa më shumë plotësohej aq më shumë rritej 
në një shkallë më të dhimbshme. Pa se si në të plotësimin 
e këtij epshi të ulët, ata nuk merrnin parasysh as atë që 
është e drejtë e as atë që është e padrejtë, as të shenjtën 
e as profanenj pa se si ata ishin gjithmonë të gatshëm ta 
sakrifikonin gjithë njerëzimin ndaj idesë së parë që u vinte 
në mendje. Pa se si e kishin humbur çdo sens të së drejtës 
dhe të padrejtës, dhe se si € kishin identifikuar urtësinë me 
aftësinë e të realizuarit të avantazheve të tyre, dhe detyrën 
me plotësimin e kënaqësive së tyre. Pa se si ata e kërkonin 
madhështinë e tyre në këtë degradim dhe nderin e tyre në 
këtë turp: dhe se si i shihnin me përçmim nga lart poshtë 
ata të cilët nuk ishin aq shumë të mençur dhe aq shumë 
virtuoz sa ata. 

Pa — spektakël ky, që mund të haset dhe në Gjermani 
— ata që duhej të ishin mësuesit dhe edukatorët e kombit 
të uleshin deri në pikën e të qenit skllevër të kënaqur 

të korrupsionit, ata që duhej të ishin të parët në urtësi 
dhe seriozitet t'u vinin veshin budallallëkut dhe vesit 
mbizotërues. Nuk i dëgjoi një herë të pyesnin veten në 
realizimin e kërkimeve të tyre: është kjo apo ajo tjetra e 
vërtetë” Të bën kjo apo ajo, të mirë dhe fisnik” Nuk i dëgjoi 
të pyesnin: çfarë do të përfitojë njerëzimi” Por vetëm: 
çfarë do të përfitoj unët Sa para do të fitoj, pakuptimësinë 
mirëbërëse të kujt parimi, apo buzëqeshjen e cilës damë do 
të fitoj” Pa gjithashtu se ata e mbështesnin nderin e tyre 
në këtë mënyrë të menduari: pa të ngrinin shpatullat me 
pasion për idiotin që nuk dinte të përmblidhte aq mirë sa 
ata shpirtin e kohëve. Pa talentin, artin dhe shkencën të 
lidhura me qëllimin meskin për të fituar një kënaqësi të 
re të rafinuar për nerva tashmë të sfilitura nga kënaqësitë: 
ose për qëllimin e urryer të të anashkaluarit, justifikuarit 
dhe lartësuarit në rangun e virtytit korrupsionin njerëzor 
dhe të shkatërrimit të çdo gjëje që pengonte këtë të fundit. 
Pa së fundmi — duke e provuar vetë këtë përvojë të 
papëlqyeshme — se ata individë të padenjë ishin degraduar 
aq shumë sa kishin humbur edhe rrezen e fundit të pranisë 
së një ekzistence të çfarëdoshme të së vërtetës, dhe po ashtu 
kishin humbur edhe çdo druajtje përpara këtij fakti. Pa se 
ishin bërë tërësisht të paaftë të pranonin një argument të 
çfarëdoshëm racional dhe që, atyre që u bërtisnin lidhur 
me këtë çështje, i përgjigjeshin thjesht: mjaft, nuk është e 
vërtetë, dhe nuk duam që të jetë e vërtetë, sepse prej kësaj 
nuk fitojmë asgjë. Ai e pa gjithë këtë dhe shpirti i tij, aq 
shumë i mbushur me tension ideal dhe aq i zhgënjyer, u 
rebelua. Ai e dënoi epokën e tij me një mllef të thellë. 
Duhet të ruhemi nga të qortuarit e kësaj ndjeshmëriet 
Ajo është tregues i një shpirti fisnik. Ai që ndjen hyjnoren 
brenda vetes, shpesh do të marrë frymë, duke iu drejtuar 

Providencës së përjetshme: këta qenkan vëllezërit e mi, 
shokët që më ke dhënë përgjatë jetës sime tokësorel Po, 
ata kanë formën time, por shpirtrat dhe zemrat tona nuk 
janë të ngjashme, fjalët e mia tingëllojnë të çuditshme 
për veshët e tyre, dhe fjalët e tyre për veshët e mi: dëgjoj 
tingullin e zërit të tyre, por asgjë në zemrën time nuk 
mund t'u japë atyre zërave një kuptimi O Providencë e 
përjetshme, pse më ke bërë të lind në mes të njerëzve” E 
nëse duhej të lindja pikërisht në gjirin e tyre, pse më ke 
dhënë këtë ndjeshmëri dhe këtë parandjenjë të pandalshme 
ndaj diçkaje më të mirë dhe më të lartë2 Në të kundërt, do 
të kisha jetuar i lumtur bashkë me ta. 

Ju mund ta kritikoni çehren e tij të ngrysur, ju që jeni 
gati të pranoni çdo gjë. Mund ta lavdëroni para syve të tij 
këtë pranimin tuaj, falë të cilit jeni të gatshëm të duroni 
çdo gjë, edhe apatinë përmes të cilës i merrni njerëzit për 
atë që janël Ai do të kishte qenë po aq apatik sa dhe ju, 
nëse do të kishte pasur kaq pak nevoja fisnike. Ju nuk 
mund të ngjiteni kurrë në konceptin e një gjendjeje më të 
mirë, sepse për ju çdo gjë është e mirë aq sa duhet. 

I zhytur në këto ndjenja të hidhura, Rousseau-i nuk 
ishte i aftë të dallonte gjë tjetër veç objektit që e kishte 
ngacmuar. Mbizotëronte epshi, ai ishte burimi i së keqes: 
dhe Rousseau-i kërkonte vetëm ta eliminonte këtë 
mbizotërim të epshit, pavarësisht çmimit që do t'i duhej 
të paguante për këtë. Pse të habitemi nga fakti se ai ra në 
të kundërtën ekstremet” Epshi nuk duhet të mbizotërojë, 
sigurisht që ai nuk mbizotëron nëse eliminohet tërësisht, 
kur pikërisht nuk ekziston, apo kur nuk është zhvilluar 
aspak dhe kur nuk ka arritur të forcohet. Ai rrjedh nga e 
ashtuquajtura gjendje natyrore e Rousseau-it. 

Në gjendjen e tij natyrore aftësitë e veçanta të njerëzimit 

nuk duhet ende të jenë zhvilluar, madje as duhet të jenë 
shfaqur në trajtë embrionale. Njeriu nuk duhet të ketë asnjë 
lloj nevoje përveç atyre që i vijnë nga natyra e tij kafshërore: 
ai duhet të jetë si kafsha që livadhis pranë tij. Është e vërtetë 
se në një gjendje të tillë nuk do të ekzistonte asnjëri prej 
veseve që e indinjonin aq shumë shpirtin e Rousseau-it. 
Njeriu do të hante kur është i uritur, do të pinte kur është i 
etur, e kështu me radhë për çdo gjë që do t'i dilte përpara: 
dhe kur është i nginjur nuk do të ketë asnjë interes t'u 
vjedhë të ngjashmëve të vet një ushqim që ai nuk di si 
ta përdorë. Kur njeriu është i ngopur, çdokush para syve 
të tij mund të hajë e të pijë qetësisht çfarë të dojë dhe si 
të dojë, në këtë rast nevoja e tij e vetme është të pushojë, 
dhe ai nuk ka kohë të shqetësojë të tjerët. Karakteristika 
specifike e njerëzimit konsiston në të projektuarin drejt 
së ardhmes, kjo është njëkohësisht edhe burimi i gjithë 
veseve të njeriut. Duke eliminuar këtë burim, çdo ves do 
të pushojë së ekzistuari. Roussea-i e eliminon atë pikërisht 
përmes gjendjes së tij natyrore. 

Por është gjithashtu e vërtetë se njeriu — meqë është një 
njeri dhe jo një kafshë — nuk është i destinuar të qëndroje 
në këtë gjendje. Sigurisht që falë kësaj eliminohet vesi, por 
ama edhe virtyti e, në përgjithësi, edhe arsyeja. Njeriu bëhet 
një kafshë pa arsye: nga kjo rezulton një lloj i ri kafshe, dhe 
raca njerëzore nuk ekziston më aspak. 

Pa dyshim që Rousseau-i u soll ndershmërisht në 
raport me njerëzit. Ai vetë dëshironte shumë të jetonte në 
këtë gjendje natyrore që lavdëronte me aq zjarr, kjo dëshirë 
shfaqet në të gjitha pohimet e tij. Mund ta pyesim se çfarë 
kërkonte faktikisht ai në këtë gjendje natyrore. Rousseau-i 
ndjehej i kufizuar dhe i shtypur nga shumë nevoja, dhe 

për shkak të tyre ai kishte dalë shpesh herë nga rruga € 

virtytit, gjë e cila, për njeriun e zakonshëm është e keqja 
më e vogël, rëndonte mbi të në mënyrën më të dhimbshme 
të mundshme. Ai mendonte se, nëse do të kishte jetuar 
në gjendjen natyrore, nuk do të kishte pasur gjithë ato 
nevoja dhe kështu do t'i ishin kursyer një numër i caktuar 
dhimbjesh që vinin prej pamundësisë së përmbushjes së 
tyre, e gjithashtu dhe dhimbja më e madhe që vinte prej 
përmbushjes përmes mjeteve të pandershme. Kështu, ai do 
të kishte qenë në paqe me vetveten. Ai e ndjente veten kudo 
i shtypur nga nevojat e njerëzve të tjerë, sepse përbënte një 
pengesë për përmbushjen e nevojave të tyre. Ai mendonte, 
dhe ne bashkë me të, se lloji njerëzor nuk është i keq në 
vetvete dhe pa pasur motive dobishmërie: asnjëri prej atyre 
që e kishin ofenduar nuk do ta kishte bërë këtë nëse nuk do 
të kishte nevojë ta bënte. Nëse të gjithë do të kishin jetuar 
përreth tij sipas parimeve të gjendjes natyrore, atëherë ai 
do të ishte lënë i qetë nga të tjerët. 

Pra, Rousseau-i dëshironte një qetësi të brendshme 
dhe të jashtme” Mirël Por le ta pyesim tani se për çfarë 
kërkonte ta përdorte këtë qetësi. Padyshim e kërkonte 
për ta përdorur siç përdori momentet e qetësisë që i ranë 
për hise: të meditdnte për destinacionin dhe detyrat e 
tij, me qëllim për të fisnikëruar përmes një gjëje të tillë 
vetveten dhe sivëllezërit e tij. Por si mund ta bënte këtë 
në gjendjen natyrore që ai hipotetizonte, si mund ta bënte 
pa ekzistencën paraprake të edukimit që ai kishte mundur 
të përftonte në gjendjen e kulturës” Kështu, Rousseau-i 
e zhvendosi në heshtje vetveten dhe gjithë shoqërinë, me 
të gjithë kultivimin që ajo mundi të merrte vetëm falë daljes 
nga gjendja natyrore, pikërisht në këtë të fundit. Paradoksi 
i heshtur ishte që, edhe pse shoqëria paskësh dalë nga 
ajo gjendje dhe kishte përshkuar tashmë gjithë rrugën e 

kulturës, ajo sidoqoftë nuk paskësh dalë aspak nga gjendja 
në fjalë dhe ende paskësh mbetur pa kulturë. Tashmë 
kemi mbërritur në Zemër të përfundimeve të gabuara të 
Rousseau-it, dhe mund ta zgjidhim paradoksin e tij në 
mënyrë të plotë e pa u lodhur shumë. 

Rousseau-i nuk e vendoste njeriun në gjendjen natyrore 
me qëllim që ta përfeksiononte shpirtërisht, por për ta 
çliruar nga nevojat e epshit. Është sigurisht e vërtetë se sa 
më shumë që njeriu i afrohet qëllimit të tij përfundimtar, 
aq më e lehtë duhet të jetë për të përmbushja e nevojave 
materiale: fakti i të jetuarit në botë duhet të jetë gjithmonë 
e më pak i mundimshëm për të. Pjelloria e tokës rritet, 
klima bëhet gjithmonë e më e butë, realizohen një numëri 
madh zbulimesh dhe shpikjesh për të rritur dhe lehtësuar 
mbajtjen e tokës. Është gjithashtu e vërtetë se sa më 
shumë zgjerohet fusha e arsyes, aq më pak do ta ndjejë 
njeriu ngacmimin e nevojës, dhe kjo ndodh jo për faktin se 
ai nuk i njeh komoditetet, si në rastin e gjendjes së ashpër 
të natyrës, por sepse mund të bëjë dhe pa 'to. Njeriu do 
jetë gjithmonë i gatshëm për të shijuar gjëra më të mira 
atëherë kur ai mund t'i posedojë ato pa cenuar detyrat e 
veta, dhe të mos ketë nevojë për ato gjëra që nuk mund t'i 
fitojë me nder. 

Nëse ky kusht konceptohet në mënyrë ideale, - optika 
e të cilit është e paarritshme siç është çdo ideal — atëherë 
ai identifikohet me epokën e artë të kënaqësisë së shqisave 
pa punë fizike që na është përshkruar nga poetët antikë. 
Kështu, gjendet përpara nesh, në të ardhmen, ajo që 
Rousseau-i, përmes konceptit të gjendjes natyrore, të cilën 
poetët antikë e kanë përkufizuar para nesh si epoka e artë, € 
vendos në të shkuarën. (Është një fenomen tepër i shpeshtë, 
veçanërisht në epokat e shkuara, dukuria e të përshkruarit 

e asaj që kemi qenë si diçka që duhet të bëhemi, dhe ajo 
që duhet të arrijmë jepet si diçka që e kemi humbur. Ky 
është një fenomen që e gjen justifikimin e vet tek natyra 
njerëzore, dhe që pikërisht mbi bazën e kësaj të fundit do 
ta shpjegojë në një moment më të përshtatshëm.) 
Rousseau-i harron se lloji njerëzor mund t'i afrohet 
këtij kushti vetëm përmes impenjimit, mundit dhe punës. 
Pa dorën e njeriut natyra është e ashpër dhe e egër, dhe e 
tillë duhej të ishte derisa njeriu të detyrohej të dilte nga 
gjendja pasive e natyrës dhe ta modifikonte atë përmes 
punës së tij, derisa ai vetë të bëhej një qenie e lirë racionale 
në vend që të mbetej një produkt i mirëfilltë dhe i thjeshtë 
i natyrës. Sigurisht që ai del nga kjo gjendje, merr mollën 
e njohjes pavarësisht nga kostoja që mund të ketë një gjë 
e tillë, sepse dëshira për të qenë i barabartë me Zotin 
është e ngulitur në shpirtin e tij. Hapi i parë që ndërmerr 
për të dalë nga gjendja në fjalë e çon atë në mjerim dhe 
sfilitje. Nevojat e tij Zhvillohen, kërkojnë me forcë të 
përmbushen, por njeriu është për nga natyra dembel dhe 
i mefshtë, pikërisht si materia prej të cilës është krijuar. 
Këtu është origjina e betejës së fortë ndërmjet nevojës dhe 
mefshtësisë: e para fiton, por e dyta vajton hidhërueshëm. 
Njeriu kultivon tokën me djersën € ballit, dhe vë re me 
zemëratë se ajo prodhon edhe gjemba e ferra që duhen 
shkulur. Nevoja nuk është burimi i vesit, por stimul për të 
vepruarin dhe virtytin: burimi i çdo vesi është përtacia. Të 
fitosh sa më shumë të jetë e mundur dhe të bësh sa më pak të jetë 
e mundur: kjo është detyra që cakton natyra e korruptuar, 
dhe tentativat shumta për ta realizuar një gjë të tillë 
përbëjnë veset e kësaj natyre. Nuk mund të ketë lumturi 
për njeriun derisa kjo mefshtësi natyrore të mposhtet dhe 
derisa njeriu të zbulojë tek të vepruarit, dhe vetëm tek të 

vepruarit, gëzimin dhe kënaqësinë ec tij. Tek një gjë e tillë 
vepron elementi i dhimbjes që është i lidhur me sensin e 
nevojës: ai duhet të na stimulojë për të vepruar. 

Ky është qëllimi i çdo dhimbjeje: ky është veçanërisht 
qëllimi edhe i asaj dhimbjeje që na sulmon në kuadrin 
e mungesës së përsosmërisë, korrupsionit dhe mjerimit 
që trishtojnë të ngjashmit tanë. Ai që nuk e ndjen këtë 
dhimbje dhe këtë zemërim të hidhur është i poshtër. Ai 
që e ndjen duhet të kërkojë të çlirohet prej tij që të mund 
t'i përdorë të gjitha energjitë e veta për të përmirësuar sa 
më shumë të jetë e mundur rrethin në të cilin jeton dhe 
çdo gjë që e rrethon. Pranoj gjithashtu se puna e tij nuk 
jep asnjë fryt dhe se ai nuk i sheh ndonjë dobishmëri. 
Për ta bërë të harrojë dhimbjen e sipërpërmendur, është 
i mjaftueshëm sensi që ka ai për veprimin e tij, imazhi i 
forcës së tij personale që ai angazhon në betejën kundër 
korrupsionit universal. Këtu gabonte Rousseau-i. Ai kishte 
energji, por kishte më shumë energji për të vuajtur se sa për 
të vepruar, e ndjente goxha gjendjen e mjerueshme të llojit 
njerëzor, por ndjente shumë pak aftësinë e vet personale 
për ta lartësuar këtë të fundit. Dhe, të zjerët i vlerësonte në 
masën që ndjente vetveten, në masën se si ai sillej kundrejt 
kësaj vuajtje të tij të veçantë personale, po ashtu duhej të 
sillej edhe i gjithë njerëzimi në raport me dhimbjen e vet 
universale. Ai llogariti dhimbjen, por nuk vlerësoi forcën 
që ka lloji njerëzor për të ndihmuar vetveten. 

U preftë në paqe hiri i tij dhe bekuar qoftë kujtimi 
i tijl Ai ka vepruar. Ai ka pezmatuar shumë shpirtra që 
kanë ndjekur rrugën e hapur prej tij. Por veproi pothuajse 
pa qenë i vetëdijshëm për veprimtarinë e vet. Veproi pa i 
bërë thirrje të tjerëve të vepronin, pa vlerësuar efikasitetin 
që ka veprimi i tyre kundër tërësisë të së keqes dhe 

korrupsionit të përgjithshëm. Ky tension i munguar drejt 
një veprimtarie autonome mbizotëron në gjithë sistemin 
e tij ideal. Ai është njeriu i ndjeshmërisë së dhimbjes, 
dhe jo i të reaguarit aktiv dhe autonom ndaj kësaj gjendje 
dhimbjeje. Të shthurur nga pasionet, adhuruesit e tij bëhen 
virtuozë, por bëhen në vetmi, pa i parë ne se si. Betejën e 
arsyes kundër pasioneve, fitoren e ngadaltë dhe graduale 
të arritur me stërmundim, lodhje dhe punë, d.m.th. gjënë 
më interesante dhe instruktive që ne mund të shihnim, ai e 
errëson para syve tanë. Nxënësi i tij zhvillohet spontanisht 
dhe vetvetiu. Paraardhësi s'bën asgjë më tepër veçse 
zhvendos atë që pengon formimin kulturor të nxënësit, 
për sa i përket të tjerave ai lë të veprojë natyra e mirë. 
Kjo e fundit duhet ta mbrojë nxënësin nën tutelën e saj, 
duke qenë se paraardhësi nuk i ka mësuar atij energjinë, 
entuziazmin, vendosmërinë ngulmuese për të luftuar 
kundër natyrës dhe për ta nënshtruar atë. Ai do të jetë i 
mirë në gjirin e njerëzve të mirë, por do të vuajë në mënyrë 
të papërshkrueshme në gjirin e të këqijve, dhe ku ndodh 
që pjesa më e madhe e njerëzve të mos jetë e keqe” Me një 
fjalë, në përgjithësi Rousseau-i e përshkruan arsyen në një 
gjendje paqeje, dhe jo në një gjendje beteje, dobëson sferën e 
shqisave në vend që të forcojë atë të arsyes. 

E nisa këtë kërkim për të zgjidhur paradoksin famëkeq 
që i kundërvihet drejtpërsëdrejti tezës sonë themelore: 
por jo vetëm për këtë. Doja t'ju tregoja njëkohësisht, duke 
marrë si shembull njërin prej njerëzve më të mëdhenj të 
shekullit tonë, se si nuk duhet të jeni. Duke u nisur nga 
ky shembull, doja t'ju ilustroja një mësim të vlefshëm 
për gjithë jetën tuaj. Tani ju mësoni, përmes kërkimesh 
filozofike, se si duhet të jenë ata njerëz me të cilët ju ende 
nuk keni hyrë në një raport të afërt, të ngushtë dhe të 

pandashëm. Në të ardhmen do të hyni me ta në një raport 
të tillë. Do t'ju shfaqen krejtësisht të ndryshëm nga çdo të 
donte doktrina juaj morale të ishin. Sa më fisnikë dhe të 
“ mirë të jeni, aq më të dhimbshme do të jenë përvojat që ju 
presin. Por mos e lini veten të mundeni nga kjo dhimbje: 
përkundrazi, mundeni atë duke vepruar. Ajo është llogaritur 
në planin për përmirësimin e llojit njerëzor. Është një 
sjellje prej çupëline të qëndrosh pasiv dhe të ankohesh për 
korrupsionin e njerëzve pa bërë asgjë për ta pakësuar atë. 
Të fshikullosh dhe të shpotitës në mënyrë të vrazhdë pa u 
treguar njerëzve se në çfarë mënyre duhet të bëhen më të 
mirë, është një sjellje prej armiku. Të veproshi Të veproshi 
Për këtë kemi ardhur në botë. Duam të zemërohemi pse të 
tjerët nuk janë aq të përkryer sa ne, pse vetëm ne jemi më 
të përkryer se ata” A nuk është pikërisht kjo përsosje më e 
madhja e jona që na imponon misionin e të qenit pikërisht 
ne ata që duhet të punojmë për përsosjen e të tjerëve” Le 
të gëzohemi me pamjen e fushave të mëdha që duhet të 
kultivojmël Le të gëzohemi që ndjehemi plot energji, të 
gëzohemi nga fakti që detyra jonë është pa fundi 








PASQYRA E LËNDËS 


“Pasqyra e lëndës 


Hyrje nga Nicolao Merker 
Parathënie 
Leksioni i parë 
Mbi destinacionin e njeriut në vetvete 


Leksioni i dytë 


Mbi destinacionin e njeriut në shogëri 


Leksioni i tretë 


Mbi diversitetin e shtresave në shoqëri 


Leksioni i katërt 
Mbi destinacionin e intelektualit 


Leksioni i pestë 


Shqyrtim i tezave të Rousseau- it në lidhje me 
ndikimin e artit dhe të shkencave në mirëqenien e 


njerëzimit. 

